text:
Népal
Népal, ngaran resimna nyaéta Républik Démokrasi Féderal Népal (barétona Karajaan Népal) (Basa Nepal: नेपाल) nyaéta nagara nu kakepung ku Himalaya di Asia kidul. Nagara ieu diwatesan ku Républik Rahayat Tiongkok (Tibét) di béh kalér[1] jeung India (Bihar, Sikkim, Uttar Pradesh, Uttarakhand) di béh kidul, wétan jeung kuloneunnana.
Nagara Népal dijieun ngaliwatan Paguyuban Népal dina tanggal 21 Désémber 1768. Prithvi Narayan Shah jadi raja nu munggaran. Népal merdéka ti Inggris tanggal 21 Désémber 1923. Saméméhna, ieu nagara anu perenahna di Himalaya téh miboga status protéktorat sabada diéléhkeun ku Inggris dina perang taun 1815. Dina taun 1990, Népal ngarobah sistem pamaréntahanna jadi monarki konstitusional. Nepi ka taun 2006 Népal téh mangrupa hiji-hijina karajaan Hindu di dunya. Dina taun 2006 parlemén Népal nétélakeun yén Népal dirobah jadi nagara sékulér. Dina tanggal 28 Méi 2008, Népal nganganti sistem pamaréntahanna tina karajaan anu geus dipaké salila 250 taun jadi républik, nu matak sacara resmi ngaran “Karajaan Népal” robah jadi “Républik Népal"
Minangka wewengkon leutik, kaayaan alam Népal kacida bédana, ti mimiti Terai nu lembab di beh kidul nepikeun ka Himalaya nu luhur di béh kalér. Dalapan tina sapuluh pagunungan pangluhurna di dunya aya di Népal, kaasup Gunung Everest. Nagara ieu kasohor keur wisata, tréking, hiking, kémping, naék gunung, taman kahirupan liar nasional, safari leuweung, rarakitan di walungan, olahraga nguseup, sarta loba candi jeung tempat ibadah nu aréndah.
Kathmandu mangrupa ibu kota sarta kota panggedéna. Kota utama lianna nyaéta Dharan, Thimi, Pokhara, Biratnagar, Lalitpur ( Patan), Bhaktapur, Birendranagar, Bharatpur, Nepal, Siddhartanagar (Bhairahawa), Birganj (Birgunj), Butwal, Janakpur, Nepalganj (Nepalgunj), Hetauda, Damak, Dhangadhi, jeung Mahendranagar.
Rujukan[édit | édit sumber]
- ↑ Where is Nepal? (diaksés 10 Méi 2015)
Tumbu luar[édit | édit sumber]
- Government of Nepal (situs resmi pamaréntah Népal)
- Open Directory Project — Nepal
- The Himalayan Cultural Conservation Campaign Nepal
-
Tingali ogé Népal di Wikivoyage
- Planet Nepal Encyclopedia Project
- Library of Congress — Nepal
- United States Department of State Profile of Nepal
- CIA World Factbook - Nepal


c: text/html

text:
Krisdayanti
Krisdayanti nyaéta saurang artis sarta penyanyi nu kaceluk di Indonésia.[1] Manéhna miboga ngaran panggero KD, Yanti atawa Kris.[1] Manéhna nyaéta adi kandung ti penyanyi Yuni Shara.[1] Yanti lahir di Batu, Jawa Timur dina tanggal 24 Maret 1975.[1]Manéhna anak ti pasangan Trenggono sarta Rachma Widadiningsih.[1] Dina umur 9 taun, manéhna ngeusian lagu pengiring dina film Megaloman.[1] Tilu taun saterusna, manéhna nyieun album kahiji, Burung-burung Malam, disusun kalayan OST Catetan Si Emon.[1]Waktu diuk di bangku Sakola Menengah Atas, Yanti berpartisipasi dina loba kompetisi menyanyi sarta pintonan modél.[1]Dina taun 1991, manéhna jadi finalis dina GADIS Sampul, kontes sampul wanoja.[1]Dina waktu éta ogé, manéhna panggih jeung James Sundah sarta ngarékam dua lagu jang manehna, ti saprak dinya Yanti jadi narima loba ondangan pikeun nyanyi sarta jadi modél.[1] Krisdayanti papanggih jeung Younky Soewarno sarta Chris Pattikawa.[1] Ngaliwatan arahan maranéhanana ogé, Krisdayanti nuturkeun acara Asia Bagus sarta ngajuaraan grand final festival Asia Bagus di Jepang dina taun 1992.[1]
Mawa bekel kamenangana di Asia Bagus, Krisdayanti ngarékam album di Singapura kalayan label Pony Canyon sarta saterusna ngaluarkeun singel anu ngan medar di Singapura sarta Jepang.[1]Dina taun 1997, Krisdayanti kapilih minangka "The Best of Asia Bagus" (Anu pangalusna ti Asia Bagus).[1] Manéhna ogé meunang sawatara pangajén kawas "Album Indonésia Pangalusna" di Malaysia dina taun 1999, pangajén musik vidéo MTV ogé ngaanugrahaan Krisdayanti jeung pangajén "Most Wanted Female Artist" sarta "Most Wanted Indonesian Vidéo".[1]Sapanjang taun 2004, manéhna ngayakeun dalapan kali konser di sagala rupa tempat, kaasup di kancah internasional.[1] Lagu-laguna anu jadi hits sarta mindengna ngayakeun konser ngajadikeun manehna jadi aktris pangmahalna, komo, majalah Swa nulis pangasilanana dina sataun leuwih badag ti batan gaji présidén Indonésia.[1] Krisdayanti asup kana salah sahiji ti 6 wanoja pang berkilauna di tv taun 1996 vérsi tabloid Bintang Indonésia, sarta ogé mangrupa salah sahiji ti 99 wanoja pang berpengaruhna di Indonésia vérsi majalah Globe Asia bulan Oktober 2007.[1] Manéhna nempatan peringkat 31 dina daptar kasebut.[1] Komo, manéhna disajajarkeun jeung Marilyn Monroe sarta Madonna minangka lokal brand ambasador Sunsilk dina mimiti taun 2008, Yanti ogé mangrupa béntang film pangmahalna di Indonésia.[1]
Manéhna nikah jeung Anang Hermansyah, musisi ti Jember, Jawa Timur.[1]Rumah-tangga maranéhanana dikaruniaan hiji anak lalaki sarta hiji anak awéwé.[1]Rumah-tangga maranéhanana mindeng diserang gosip ngeunaan perselingkuhan, kawas gosip perselingkuhan jeung Dicky Wahyudi, gitaris Tohpati, sarta Ari Sigit (incu urut Présidén Soeharto).[1] Kabéh gosip ieu dibantah ku Krisdayanti sarta nyatakeun hubunganana jeung salakina alus-alus waé.[1] Perkawinan ieu anggeus dina pertengahan Agustus 2009 ku ayana paménta ti pihak Krisdayanti.[1]
Daptar eusi
Mangsa leutik sarta mimiti karir Krisdayanti[édit | édit sumber]
Saprak leutik, Yanti geus ngabogaan impian pikeun jadi penyanyi sarta gemar boga aksi di hareup kaméra.[1]Waktu umurna 9 taun, Krisdayanti ngeusian lagu pengiring dina film Megaloman.[1]Sarta tilu taun saterusna, manéhna nyieun album kahijina anu dijudulan Bintang-bintang Malam.[1]Album éta mangrupa lagu pengiring tina film Catetan Si Emon.[1]Teu ngan saukur nyanyi waé, Yanti ogé ngasupan dunya sinetron, salah sahijina dina serial Jendela Rumah Kita dina épisode "Gadis Manis dalam Gerimis" anu ditayangkeun ku TVRI dina taun 1980-an-1990-an.[1]
Sawaktu mimiti asup Sakola Menengah Atas, manéhna milu dina sagala rupa kompetisi nyanyi sarta pintonan modél.[1]Dina taun 1991, manéhna jadi finalis GADIS Sampul.[1]Manéhna ogé papanggih jeung James Sundakh sarta ngarékam dua lagu pikeuna manéhna, ku kituna manéhna narima loba tawaran nyanyi sarta jadi modél.[1]
Mimiti kapopuleran Krisdayanti[édit | édit sumber]
Dina taun 1992, Krisdayanti miluan ajang Asia Bagus, dina acara kasebut, Yanti sempet ngarasa minder alatan penampilanna anu ngan ukur ngagunakeun baju sarta calana jeans, samentara kontestan séjénna maké gaun ngempur.[1]Manéhna ogé ngarasa éra alatan ngarasa posturna kurang jangkung, beungeutna kurang geulis, sarta kakurangan séjénna, manéhna ogé ngarasa manéhna moal junun dina widang kasebut.[1]Ngaranna mimitian melejit sabot mimiti ngajuaraan grand final dina festival Asia Bagus.[1]Sanggeus ngajuaraan acara Asia Bagus, manéhna ngarékam album di Singapura kalayan label Pony Canyon.[1]Manéhna ogé ngarilis singel anu ngan medar di Singapura sarta Jepang.[1]Krisdayanti ogé manggihan bakatna dina widang-widang seni sora sarta saterusna pindah ti modél jadi penyanyi.[1]
Pernikahan Krisdayanti jeung Anang[édit | édit sumber]
Yanti nikah jeung Anang Hermansyah, saurang musisi asal Jember, Jawa Timur tanggal 22 Agustus 1996.[1]Waktu éta Krisdayanti anyar umurna 21 taun.[1]Ti pernikahan ieu maranéhanana dikaruniaan dua anak, Titania Aurelie Nurhermansyah sarta Azriel Akbar Hermansyah.[1]Salila ngajalanan biduk pernikahan jeung Anang, Yanti mindeng diterpa gosip doyong perselingkuhan, kawas perselingkuhan jeung Dicky Wahyudi, gitaris Tohpati, sarta Ari Sigit, Krisdayanti néngtéréwéléng kabéh gosip-gosip éta.[1]
Duet KD sarta Anang dimimitian jeung carita cinta anu pohara romantis.[1]Album duet perdana maranéhanana, dijudulan Cinta (1996), dijieun Anang minangka kado pikeun ondangan anu datang ka pernikahan maranéhanana.[1]Sanggeus sapuluh taun nikah sarta berduet dina lima album, éndahna lalampahan cinta maranéhanana pamustunganana dijadikeun album nu dijudulan Sapuluh Taun Kahiji.[1]Album anu eusina 14 lagu éta, 11 kawihna dicokot ti lima album duet anu geus medar sarta tilu lagu nyaéta lagu anyar.[1]
Biodata Krisdayanti[édit | édit sumber]
Ngaran Pepek: Kris Dayanti
Ngaran Panggero: Yanti/KD
Tempat tanggal Lahir: Batu - Malang, 24 Maret 1975
Alamat: Jl. Kuricang XIX GD 8 No. 1 Pondok Éndah Bintaro, Jakarta
Salaki: Anang Hermansyah
Anak: Titania Aurelie Nurhermansyah & Azriel Akbar Hermansyah
Bapa: Trenggono
Ibu: Rachma Widadiningsih
Lanceuk: Yuni Sara
adi: Sari
Atikan: Public Relation
Agama: Islam
Beurat/Tinggi: 48 Kg/165 Cm
Nomer Sapatu: 39/40
Nomer Bra: 34 B
Nomer cangkéng: 27
Hobbi: Traveling
Penyanyi Favorit: Whitney Houston & Mariah Carey.[2]

robotstxt: allowed

filter: keep


text:
Free Download Mp3 gitar kacapi suling sekar 1
-
Download gitar kacapi suling sekar 1 Mp3 FreeFull download at high qualityDownload Play
gitar kacapi suling, sekar 1
gitar kacapi suling, sekar 2
gitar kacapi suling, sekar 5
Kecapi Suling Sunda Full
TARPILING (Gitar kacapi suling)
Gitar Kacapi Suling-cover Heru B
Cianjuran "Sekar Manis"
Kecapi Suling Cianjuran
Piano Kecapi Suling - Cirebonan
Kacapi Suling - Jaka Sunda
Kecapi Suling Pangapungan
Kacapi Suling Cianjuran Suara Parahyangan - Kembang Wera
Kacapi Suling - Bulan Tumanggal
Ulah Ceurik [Kacapi Suling]
Kacapi Suling - Hariring Kuring
Kacapi Suling Cianjuran - Bangbara
Kacap Suling "Ayun Ambing"
Kacapi Suling - Jalan Satapak
Kacapi Suling DEGUNG PANGGUNG
@@ MAWAR BODAS @@ Kacapi Suling
Seruling sunda Paling merdu
Mojang Priangan - Nining Meida (Cover Song) By Paberik Bamboe
kacapi suling sunda - alat musik gitar
Kecapi Suling Sunda - Sabilulungan
KECAPI SULING - Lambang Parahyangan
Kecapi Suling -03.Degung Ciaul.mp4
KECAPI SULING - Alam Priangan
Kacapi Suling Winda Gina Nafira " Bandung Lembang "
Kacapi Suling - Jaka Sunda (Relaxing Traditional Music Instrument)
Kacapi Suling - Hamdan


text:
Hilda Iskandar
"Hampura Mang Dudung" Marsinem Randa bengsrat nu rada saeutik owah teh Geus aya kana 6 taun Rumah Tangga Jeung Mang Dudung tukang Dagang kurupuk ti Sekeloa, nu kacida bonge na Sok sanajan manehna pribumi ti Gombong, ngomong bebeledugan keneh Nepi ka kiwari, TAPI babasaan na mah nyunda pisan Dan di warah ku Mang Dudung tisaprak papacangan Oge!
Sanajan hirup pinuh ku kasusah Jeung katunggaraan, TAPI Akur tur tara parasaea, istuning narimakeun kana Kadar! Ngan EDAs ... najan hirup balangsak ge anakna rendey 1 taun Hiji, nu cikal Kakara 4 taun nu panengah 3 taun, nu Bungsu anyaran nyapih 2 taunan kurang. Kacaritakeun Mang Udung Gering Geus 3 Bulan teu cageur-cageur keuna DB, Nepi ka antugna dipundut kuMantenNa tiheula. Sarengse Ngurebkeun kabeh nu euweuh nu teu nganteur cirambay nempo kaayaan Marsinem Jeung Anak-anakna. Marsinem cingogo gigireun makam salakina bari leungeun namprak mapatkeun pangdua kasalakina, sajongjonan kabeh nu aya di eta Astana Jep ngabarandungan ........... jempling Bari lentog DKI nu bebeledugan teh Kieu gerentesna: "Duh Gusti Pengeran ngabdi ......... Mughia selaki ngabdi di Terima iman sareng islamna Cing di caangken alam kubhurna .... Ngabdi mah nampi nda ngangger ningan irup ngabdi sengsara mbae " "Nanging Gusti .... Seumpamine mbade nakonan selaki ngabdi Mugia ulah ti Pali ngenca ......... Kumargi perantos CONGE ti bubudak! " Beu eta nu nempo tingsaleggruk bari nyerengeh ............. Hampura Mang Dudung! !


text:
Warta Sunda • Pulitik • Senén, 14 Januari 2013 20:34
(SundaNews, Bandung) Pamilihan Gupernur Jawa Barat kari ngitung poé. Unggal calon geus pakepuk sumebar ka unggal sikluk enggoning mangaruhan calon pamilih. Lain baé ngadeukeutan masarakat biasa, dalah pajabat publik gé sarua dideuheusan. Pikeun nyinglar calon Gupernur nu luha-loho ka “kandangna”, Panglima Daérah Militér III Siliwangi, Mayor Jénderal TNI Sonny Widjaja, meupeujeuhan ka anak buahna sangka ngajaga kanétralan pasukanana.
“Sim Kuring meupeujeuhan sakumna anggota, teu diiwal-iwal, ulah aya sikep mihak atawa ngadukung salah sahiji calon, boh dina pilprés boh pilgup sareng pilkada di daérah. Ieu téh luyu sareng nu kaunggel dina sumpah prajurit TNI sareng buku saku TNI nu dipibanda ku tiap-tiap anggota TNI,” cék Sonny dina silaturrahim jeung média di Aula Makodam III Siliwangi, Senén (14/1/2013).
Nu dimaksud ulah ngadukung ku Sonny téh lain baé sual sora, tapi perkara maké fasilitas jeung asét TNI pikeun kapentingan pulitik deuih. Pikeun nalingakeunana, sok bisi aya anggotana nu baha, kalayan teges Sonny maréntahkeun Komandan Satuan di jajaran Kodam III Siliwangi. “Pami kapendak salah sawios prajurit nu ngadukung salah sahiji pasangan, tanwandé aya tindakan ka manéhna. Hukuman sareng drafna bakal disiapkeun di Detasemén Militér (Denpon),” cénah.
Jumaah, 05 Désémber 2014 02:44
Kemis, 04 Séptémber 2014 09:19
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09


text:
Mang Koko
Koko Koswara, ngaranna dipikawanoh minangka Mang Koko, gumelar di Kacamatan Indihiang, Tasikmalaya, 10 April 1917.[1] Bapana Ibrahim alias Sumarta, anu aya teureuh ti Sultan Banten (Sultan Hasanuddin).[1] Anjeunna dipaparin 8 putra, di antarana Tatang Benyamin Koswara (pupuhu Yayasan Cangkurileung) jeung Ida Rosida (tukang nembang kahot jeung kungsi jadi pamaén sinétron "Inohong di Bojongrangkong").[1] Atikan anjeunna dimimitian ti HIS (1932) nepi ka MULO Pasundan (1935). Mang Koko kagolong jalma anu ta'at tur patuh kana ajaran agama (Islam).[1]
Karirna dimimitian ti taun 1937 dina zaman pra-kamerdikaan.[1] Satuluyna digawé di Balé Pamulang Pasundan, Paguyuban Pasundan, De Javasche Bank; Harian Cahaya (Cahaya Simbun), Harian Suara Merdeka, Jawatan Penerangan Propinsi Jabar, guru anu saterusna jadi Diréktur Konsérvatori Karawitan Bandung (1961-1973); Dosén Luar Biasa di ASTI (Akademi Seni Tari Indonésia), Bandung, nepi ka tilar dunya tanggal 4 Oktober 1985.[1]
Bakat seni jeung karya-karyana[édit | édit sumber]
Bakat senina turun ti ramana anu kacatet salaku juru ilo Ciawian jeung Cianjuran.[1] Anjeunna diajar ti seniman-seniman ahli karawitan Sunda anu geus kawéntar, ogé neuleuman hasil karya widang karawitan ti Raden Machjar Angga Koesoemadinata (ahli musik).[1]
Mang Koko dipikawanoh minangka panaratas dina ngadegkeun mangrupa-rupa pakumpulan kasenian, di antarana: Jenaka Sunda "Kaca Indihiang" (1946), "Taman Murangkalih" (1948), "Taman Cangkurileung" (1950), "Taman Setiaputra" (1950), "Kliningan Ganda Mekar" (1950), "Gamelan Mundinglaya" (1951), jeung "Taman Bincarung" (1958).[1]
Ogé anjeunna anu ngadegkeun sakaligus jadi pupuhu munggaran ti "Yayasan Cangkurileung" puseur, anu cabang-cabangna sumebar di lingkungan sakola-sakola sakuliah Jawa Kulon.[1] Anjeunna ogé anu ngadegkeun tur pupuhu Yayasan Badan Penyelenggara "Akademi Seni Karawitan Indonesia" (ASKI), Bandung (1971). Kungsi anjeunna medalkeun majalah kasenian "Swara Cangkurileung" (1970-1983).[1]
Karya cipta kawih-kawihna dikempelkeun dina buku-buku, boh anu kungsi dipedalkeun atawa anu masih mangrupa naskah-naskah, di antarana: "Resep Mamaos" (Ganaco, 1948), "Cangkurileung" (3 jilid/MB, 1952), "Ganda Mekar" (Taraté, 1970), "Bincarung" (Taraté, 1970), "Pangajaran Kacapi" (Balébat, 1973), "Seni Swara Sunda/Pupuh 17" (Mitra Buana, 1984), "Sekar Mayang" (Mitra Buana, 1984), "Layeutan Swara" (YCP, 1984), "Bentang Sulintang/Lagu-lagu Perjuangan"; jrd.[1]
Karya-karyana sanés ukur dina widang kawih, nanging ogé dina widang seni drama sareng gending karesmen. Dina lebah dieu kacatet, upamana baé: "Gondang Pangwangunan", "Bapa Satar", "Aduh Asih", "Samudra", "Gondang Samagaha", "Berekat Katitih Mahal", "Sekar Catur", "Sempal Guyon", "Saha?", "Ngatrok", "Kareta Api", "Istri Tampikan", "Si Kabayan", "Si Kabayan jeung Raja Jimbul", "Aki-Nini Balangantrang", "Pangeran Jayakarta", "Nyai Dasimah".[1]
Pangajén ka Mang Koko[édit | édit sumber]
Mang Koko ginuluran loba pangajén, boh anu asalna ti pamaréntah, lembaga atawa organisasi masarakat (LSM), upamana baé: Piagam Wijayakusumah (1971), minangka pangajén pangluhurna ti pamaréntah puseur (id:Departemen Pendidikan dan Kebudayaan) dina kategori "Sebagai Pembaharu dalam Bidang Seni Karawitan".[1]


text:
BAB I
BUBUKA
1.1
Kasang Tukang
Carita
pantun mangrupa
karya sastra Sunda buhun (klasik) paninggalan karuhun (nenek
moyang) anu berkembang sacara lisan jeung jadi pimilik masyarakat Sunda. Carita
pantun kaasup kana jenis karya sastra lisan Sunda "asli" kumardi
di jero isina relatif tacan kapangaruh sastra Jawa atawa Melayu. Isina umuna ngagambarkeun
kebesaran jeung keagungan karajaan Pajajaran. Iraha ceritera ieu awalna aya
hese diitalungtik sacara pasti. Mung kitu, dumasar tina naskah Sunda Sanghyang
Siksa Kanda Ng Karesian nuditulis dina taun 1440 Caka atawa 1518 carita pantun geus
katelah.
Kiwari,
naun nu disebut carita pantun sabagian parantos dibukukeun. Saeutikina aya
76 carita pantun nu parantos dibukukeunn. Salah sahiji diantarana nyaeta Carita
Pantun Kembang Panyarikan. Pantun ieu cukup loba pendukungna utamina di
kalangan sesepuh di Kabupaten Kuningan.
BAB II
PASUALAN
2.1
Rumusan
Masalah
Identifikasi maslah dina pambahasan ieu diantawisna
:
1
Wangenan
Carita Pantun.
2
Sumebarna
Carita Pantun.
3
Papasingan
Carita Pantun.
4
Conto Carita
Pantun.
2.2
Tujuan
Tujuan dina pembahasan makalah ieu diantawisna :
1. Supados ngauningaan perkawis wangenan / arti
carita pantun.
2. Supados ngauningaan perkawis semebarna carita
pantun.
3. Supados ngauningaan perkawis papasingan / babagian
carita pantun.
4. Supados ngauningaan perkawis conto carita pantun.
BAB III
BAHASAN
3.1
Wangenan / arti carita pantun
Carita pantun mangrupa hiji seni pintonan carita
pitutur / lisan Sastra Sunda bari ditembangkeun sarta dipirig ku kacapi. Pantun
dipidangkeun ku saurang “juru pantun” nu oge maenkeun kacapi.
Ajip Rosidi (1966:1) netelakeun, yen nu dimaksud
carita pantun nya eta sarupanin sarita rekaan panjang anu dilalakonkeunana
umumna alam Pajajaran jeung alam behditueunana. Ilaharna
pgelaran mantra lumangsung sapeuting jeput ti mimiti bada Isa nepi ka wanci
subuh. Carita pantun enya-enyana mah
media sastra snda buhun nu mangrupa manifestasi jiwa sunda baheula, fungsina
nembongkeun jiwa jeung kepercayaan pakumbuhan nu ngahasilkeunana. Gunana di
masyarakat, ceuk Tatang Sumarsono (1986 : 33), “dina mangsa katukang tukang mah
pagelaram carita pantun teh lain ngan ukur keur hiburan wungkul tapi dianggap
pagelaran anu raket patalina jeung kepercayaan, upama bae dina ngaruat, mere ngaran
orok, sunatan. Mitembeyan tandur, mungkas panen”.
Bisa
jadi eta anggapan teh kiwari ge masih keneh hirup lantaran carita pantun
dianggap sacral tea. Lian ti keur hiburan jeung kagiatan-kagiatan nu raket
patalina jeung kepercayaan, kiwari carita pantun jadi bahan panalngtikan,
lantaran ceuk Ajip Rosidi (1983 : 13), carita pantun gede mangfaatna jeung
kajembaran basa jeung sastra sunda. Malah keur widang-widang pangaweuruh
sejenna kayaning : sajarah, antropologi, ethograpi, kaparcayaan. Lian ti eta carita
pantun baris mere katerangan ngeunaan kahirupan-kahirupan urang sunda baheula,
baris bisa mere bahan pikeun ngayakeun rekonstruksi hirup kumbuh sunda buhun.
Kulantaran gede manfaatna tea, carita pantun tibeh ditu keneh ges dikumpulkeun,
dibukukeun jeung ditalungtik, Carita Pantun mangrupakeun hiji seni pintonan
carita pitutur atau lisan sastra Sunda kuna bari ditembangkeun sarta dipirig ku
kacapi. Pantun dipidangkeun ku saurang "juru pantun" nu oge maenkeun
kacapi.
3.2
Papasingan carita pantun
Seni carita pantun dipidangkeun dina bua bentuk :
1. Pikeun hiburan :
Dina
pidang hiburan, anu sok dicaritakeun teh gumantung ka carita nu dikawasa ku
juru pantun, atawa gumantung nu naggap.
2. Pikeun ritual :
Sedangkeun
dina pidang ritual, anu sok dicaritakeun teh gumantung ka carita nu dikawasa ku
juru pantun, atawa gumantung nu naggap. Misalna, ruwatan, caritana sarua jeung
dina pitonan wayang, layaning Batara Kala, Kama Salah, atawa
Murwakala.
Pintonan pantun biasana
dipirigkeun kira jam 02.00-05.00. rajah dina pintonan ruwatan leuwih panjang
sarta katembong sakral batan dina pintonan hiburan nu ilaharna dipintonkeun
kira jam 20.00-04.00. najan dipidangkeun tujuan hiburan pantun, pantun teu bisa
kitu bae dianggap. Masyarakat Sunda nganggap pantun teh masih mibanda watek
sakral sarta sok dipatalikeun jeung upacara ngamulyakeun karuhun. Ku kituna,
pintonan pantun biasana sok dibeungkeut dina struktur pintonan baku nu caritana
museur ka kahirupan raja-raja Sunda atawa carita masyarakat Sunda.
Sacara
umum, pola pintonan pantun bisa diudar dina susunan kieu :
1. Nyadiakeun sasajen.
2. Ngukus menyan.
3. “Rajah Pamunah”.
4. Carita ti bubuka nepi ka panutup. Sarta
5. Ditutup ku “Rajah Pamungkas”.
Carita
pantun umumna diwangun ku tilu bagian, nyaeta :
1. Rajah Pamuka.
2. Eusi carita. jeung
3. Rajah Panutup.
Rajah
pamuka guna pikeun sanduk-sanduk ka karuhun sangkah salamet, boh nu mantun boh
anu dipangmantunkeun, katut nu lalajona.
3.3
Sumebarna carita pantun
Carita pantun mangrupa
hiji wanda seni nu kawilang geus kolot. Catetan pangkolotna nu nyebutkeun
ngeunaan pantun aya dina naskah kuna “Sanghyang Siksa Kanda ng Karesian taun
1518nu nyebutkeun ngeunaan carita pantun Langgalarang, Banyakcatra, jeung
Siliwangi nu dipidangkeun ku “prepantun” (juru pantun tea).
Kamekaran seni carita
pantun salajengna dicirikeun ku nambahanana carita-carita pantun nu ajenna
dianggap luhung, kayaning carita Lutung Kasarung, ciung Wanara, Mundinglaya
Dikusumah, Dengdeng Pati Jaya Perang,Ratu Bungsu Kamajaya, Sumur Bandung,
Demung Kalangan, jsd. Di “Kanekes” nu masyarakatna hirup di budaya kuna,
seni pantun teh dalit pisan. Anu ilaharna dipidangkeun dina ritual kaagamaan /
adat diantarana carita Langgasari Kolot, Langgasari Ngora, jeung
Lutung Kasarung.
Kamekaran carita pantun
geus nyatetkeun sababaraha urang juru pantun anu kawentar dina mangsana. Di
Cianjur misalna, aya R. Aria Cikondang (abad ka-17) sarta Aong Jaya Lahiman
jeung Jayawireja (abad ka-19). Awal abad ka-20, di Bandung aya Uce, sedengkeun
dina panengahan abad ka-20, nu kawentar teh Pantun Beton “Wikatmana”.
Salaku kasenian anu hirup
di jaman Hindu nepi ka Islam, teu matak aheng mun ungkara jeung ajaran ti juru
pantun teh mangrupa campuran eta dua jaman. Najan aya istighpar (Islam),
istilah-istilah sarupaning “Dewata”, “Pohaci”, “para karuhun”, “buyut”, jsb.
Kasenian carita pantun nu mibanda ciri budaya Sunda, utamana tina hal
kapercayaan Sunda Kuna, ngajadikeun carita Pantun beda hambalan jeung kasenian
Sunda lainna. Pikeun urang Sunda mah, pantun teh mangrupa media pikeun
ngararasakeun deui (panineungan) kana mangsa nanjungna kaadaban masyarakatna.
Kiwari seni pantun geus loba nu ninggalkeun. Juru pantun nu aya keneh teh geus
kari sababaraha urang.
3.4
Conto carita pantun
Salah sahiji conto carita
pantun nyaeta diantarana carita Ciung
Wanara, Lutung Kasarung Lutung Kasarung, Mundinglaya di Kusumah, Aria Munding
Jamparing, Banyakcatra, Badak Sangorah, Badak Singa, Bima Manggala, Bima
Wayang, Budak Manjor, Budug Basu atau Sri Sadana atawa
Sulanjana, Bujang Pangalasan, Burung Baok, Buyut Orenyeng, Dalima Wayang,
Demung Kalagan, Deugdeug Pati Jaya
Perang atau Raden Deugdeug Pati Jaya Perang Prabu Sandap Pakuan, Gajah Lumantung, Gantangan Wangi, Hatur
Wangi, Jaka Susuruh, Jalu Mantang, Jaya Mangkurat, Kembang Panyarikan atau Pangeran Ratu Kembang
Panyarikan, Kidang Panandri, Kidang Pananjung, Kuda Gandar, Kuda Lalean, Kuda Malela, Kuda Wangi, Langla Larang,
Langga Sari, Langon Sari, Layung
Kumendung, Liman Jaya Mantri, Lutung Leutik atau Ratu Bungsu Karma Jaya, Malang Sari, Manggung Kusuma, Matang
Jaya, Munding Jalingan.
Conto Teks
Carita Pantun Kembang Panyarikan
Asyhadu alla
ilaha ilallah, wa asyhadu anna muham-madar rasulullah.
Sang pedah
putri manik, sap kaen sang pada herang, nang manik geusan tetep, sing araning
menyan, sang limar putih ratna, cur kumancur pangabukti kaula, kang wecan ku-ma
ceuk Alloh, ka kawasa, ka pangeran, ka aulia sanga... karo, ka rasulullah
muhammad, sim jisim muhammad, sayi-dina muhammad, Alloh huma soli ala sayidina,
Alloh Alloh sayidina muhammad.
Ya Alloh,
sim kuring ngaula pihatur, ngahaturkeun pangabakti, ka wa dalem dingin, ka
embah kuwu sangkan ci-rebon girang, nu asal embah pangeran panjunan, jisim
kuring kudu melek, piwarangan ki ayip, melek papantunan nu digurit, taya lian,
jisim kuring rek nyuhunkeun pitulungna, supayadiparengan berekah salamet,
tandang waras waluya, ieu nu rek digurit papantunan, melek ti peuting, marteda
ka gusti nu pasti, ka Alloh nu kawasa, ieu maksud-maksad, ngahaturi pangabakti
ka wa dalem dingin, sabadegana, ka embah kuwu sangkan cirebon girang, nu asal embah
pange-ran panjunan, nuhunkeun idin, ieu dumeh caritaan, bakal ditukil,
turunkeuneun ka incu putra, kita mah nyuhunkeun widi, jisim kuring ngahaturkeun
pangabakti, saeutik-eutik-keun ge disuhunkeun, ka wa dalem dingin sunan purba,
ka sunan kalijaga, ka sang ratu dangiang, turunan widadari pa-tang puluh,
tuakeun dagang isun, ka pangeran jurus, ka sangiang ringgit, ka guna kusumah,
ka galuh adam babar bu-ana, ka sangiang rancasan, ka gending sanga gending,
sanggakeun hatur pangabakti simkuring.
Ngahaturkeun
pangabakti, ka nu boga kemitan, windu ieu, taun ieu, bulan ieu, poe ieu,
peuting ieu, ngahaturkeun pangabakti.
Ngahaturkeun
pangabakti, ka indung bumi, ka bapa langit, ka indung tilu, ka bapa opat, ka
papat pangeran, ka opat pangeran dasar bumi.
Ngahaturkeun
pangabakti, ka nu boga taun dalapan, bulan duabelas.
Ngahaturkeun
pangabakti deui, jisim kuring, ka nu pa-ra dedemit sadaya, para
dedemitbandung, nu cicing di tengah cai, di birit leuwi, di hulu dayeuh, jisim
kuring nuhun-keun deui, rek ngahaleur picatur, mapaykeun caritaan.
Sim kuring
ngahatur pangabakti, ka para dedemit sadayana, teu diwiji-wiji, saterasna hatur
pangabakti, ka urang sawerga maniloka, ka para bujangga, para dewata, para
pohaci, para widadari, ka ibu, ka rama, nu aya di sawarga maniloka,
nuhunkeunwidi, sim kuring seja ngahaleur pitutur, mapaykeun caritaan.
Saterasna
hatur pangabakti, jisim kuring, ngahaturkeun pangabakti, ka para wali, ka para
nabi, para sahabat, ka para malaikat, ka para wali salapan, ka sapuluh
walinunggal.
Jisim kuring
ngahaturkeun pangabakti, saeutik-eutikeun nu disuhunkeun, mugi ulah janten
kabenduan, margi dikota, bilih kurang jungkrang sareatna, saratna, mugi kersa
ngahampura, dumeh ieu, lain ngarajah, lain munah, dumeh cariosan rek ditukil,
pikeun pageto, turunkeuneun ka incu putu, ahirjaman, sakitu pihaturna saeutik,
jisim kuring, bilih luput nyebut, salah ngucap, mugi kersa ngahampura, ka
ituna, ka ieuna, ka sadayana bae, disuhunkeun pitulungna, su-paya berekah
salamet, waras waluya, gampang balik, ti laer mandele, mustakil damel jati
kaula, bisi deuleu papadang ati, ka ti pati samar, cocokna cop ka ati, estuning
estulah saeutik, aki soleh soteh, nu aran di jero kurungan aing, sumebar
papadang ati, laer barang, narowongan ka ati sun, ti ka ret, sakaol cet recet, ingetan
digurat-gurat, timu deui sing kuring, sing kuring na tungtung biwir, sang
karancang na tungtung letah, sang ratu...ratu gumilang, rasa sajagat, diri sang
ratu luhung, sajagat kabeh, saca maruih inten, sarang tumeka ning badan, kandeg
kalangsu, gunung timbal eleh, ka lawe laut, tangkalna ngaheuleut, pepet ka
heuleut, gunung raksa cakrabancana, uklah sieuh beuteung ceurik, geus tueuk
ceu-rik, geus pajeng munah bae, munahan jeung nyebutkeun, hula ilahuma, ijrail,
minkail, isropil, jabrail, isun ring kong koncong, kiyen sadina mangku anggawa
nur sakti, isun sakti, kawasa sakti, tak tibakena ciancamaya, wadukan hulu, cit
peujit, darma mangjantenkeun, dipegateun jaman ratu maesa berhala, tipadaleman.
Bul putih
ngaraning kukus, tampalirih ngaraning parukuyan, ratna gumilang ngaraning
menyan, kukus aing me-nyan putih, kang ngelun ka manggung, ka sang rumuhun, ka
guru putra hyang bayu, guriang tan katingalan, nu lungguh di lingga wulung, nu
herang di lingga omas, nu calik dina lemah putih, putih aing jeung tarima, aing
nginjeum ka sadang kasaktian, keur naon eta diinjeum, da herang dijero raga, nu
putih tunggaling aing, nya aing nu tunggal putih.
Bul kukus
aing ka handap, kahandapka sang nugrahan, ka basuka ka basuki, ka betara
kabetari, ka betara naga raja, ka betari naga danti, pangmancatkeun aing ka
sang windu-rarang, mangka terus ka nu ngasuh, mangka datang ka nu wenang,
ngenta widi ti nu sakti, mun salah benerkeun aing, mun bener asuhan aing, ku
pohaci windurarang, cacap pangkat disalin deui.
Iring-iring
bukit jati, gunung rompang candra lentang, susukan tanjakan bankjaran kembang,
nunjang ka bukit bu-rangrang, nyanghulu ka gunung guruh, cacap pangkat disalin
deui.
Ahung ku
sang rarawana, rawana huriping beurang, tilu pangkat majar ahung, ahung lungguh
tanpa buana, aci bumi, aci buana, aci tumang balang paksa, nya sia mah nya
nurmaya, ret ka manggung, ret nangkuban, nu hejo awaking, neut malik ti luhur,
teu kenging kaluluhuran, teu kenging kalelengkahan, awaking nu seda sakti,
awaking nu seda leuwih, dungkuk aing dungkuk sang yuga, sang yuga sang racik
seda, nya sia mah nya nurmaya, ret ka manggung, hurung batan kanjut ruyung.
Mambrang
batan candradita, putih batankembang pacing, ti pakuan renta danti, siliwangi
nya pakuan, siliwangi ti pakuan limbangjaya.
Kocap,
cihaliwung nunjang ngidul, cisadane nunjang ngaler, nunjang ka bukit
burangrang, nyanghulu ka gunung guruh, ci peucang ka tebeh wetan, ti tengah
cirancamaya, pamuruyan gajah putih, kiruh ti hilir ti girang, ti tengah
cinembarang herang, gunung manik mandala tiga kapanten, eusina dewata dua, dua
sarerah sagala, keur meujeuh nu ngukus muja, nya kudu make parawanten, make
dicokotan deui, ditibakeunna ka tarekate dunia, dalem tapa tarekate nya dunia
dalem tapa seuweu ratu nu lalembut, lembut batan me-rang buuk, badag batan
merang henca, nu lembut mah seu-weu ratu, nu badag seuweu kaula, sup asup kana
parungpung buuk, didamaran tengah poe, parandene teu kadeuleu, sang ku paeh
oray buana, ti manggung, sup asup ka pusereun agung, aya di manggung, sang ku
paeh oray buana ti handap, aya di handap, neukteuk beuheung rawana, kula teh
megat-keun apus, kumendeng megat jalan kumarintang, bisina mada-madawi, da aing
mada-madawi, tes manetes, maya mas, maya lenggang kancana, aing nu nangtung si
nguwung-ngu-wung, si dengdang si ngawang-ngawang, dingaran sumangga wenang, nya
aing si anggawenang, ratu patanjala seda, aing nu wisesa di buana pancatengah,
basa nyusuk cihaliwung, basa mengkong cisadane, ngababakan di jambudipa,
ngadu-dukuh di jambuluwuk, sang batara susuk tunggal, nya aing katelahna, sang
batara susuk tunggal.
Neda agung
nya paralun, neda panjang pangampura, ka sang ratu teja gelangan, cacap pangkat
disalin deui.
Ahung buta
kasundulan, ahung buta kasunian, hol bumi, hol langit, hol manusa, hol setan,
manusa lawas, setan lawas, pada sirna, salamet ta kula mipir baribis, ulah
sindang barang geusan, cacap pangkat disalin deui.
Ahung guruh
limanputih lalakina, ahung guru sang seda malela, ahung guru sang seda tunggal,
sang tunggal sang rajah punah, sang punah sang darma jati, tanah lemah tukuh
bumi, tukuh buana, dat musna sirna, ilang tanpa ka-rana, mulya kara-kara ista,
ora bayane, cacap pangkat disalin deui.
Ahung guru
pucuk hyang bayu, sang pamunahing rajah, hyang nu seda mah puguh bae, maha
mulya, pangmu-nahkeun aing itu, pangmunahkeun aing ieu, hyang wisesa, ratu
wisesa, aing nu wisesa di buana pancatengah, langit munah, bumi munah, ka punah
kapara wisesa, kawisesa ku awaking, sumuwuh pamunah ratu, ngabalungbung tampa
puhun, cacap pangkat disalin deui.
Hurip nu ngarajah,
mangka hurip nu dilalakonkeun, hurip jaya di buana, hurip jaya di kurungan,
asup sukma bayu ka kurunganana, hurip jaya di buana, hurip jaya di kurungan,
kantun neda mulus rahayuna, sadayana, marteda ka nu kawasa, agung kula nya
paralun,neda panjang pangam-pura, cacap pangkat disalin deui.
Raden Panji
arummangu, raden palawiru, raden kian santang, isun jaluk sora sia, sunda
becik, sunda ngawih, sunda babut, iku teka gustine raratu galuh, cacap pangkat
disalin deui.
Kun paya
kun, babu awah, bapa adam, usik nyaring sari nu kasih, neut hudang sarinu
rarang, kula mung neda ngaapal, pangaitkeun aing kacapi, mangkana tanghi ti
peuting, mangkana hudang ti beurang, mana usik ku pamilih, mana hudang ku
tarima, mangka harus batan calung, mangka ngear batan gangsa, roh betan kaula,
ngaler-ngetan sora nu reh, sora daek jeung kacapi, nya kacapi nya awaking.
Agung kula
nya peralun, neda panjang da pangampura.
Caturkeun,
urang cuang caritakeun, cuang diajar mupulihkeun nu bihari, mopoyakeun nu
baheula, diguratkeun, diguritkeun, kana pucuk gebang pondok lontar, ecekan
guguluntungan, sabeulit tamba pamali, sakecap tamba buagan, tamba lebur
pituturan, tambailang kalagian, bising aya jurig anu nyiliwuri, bising aya
setan anu ngewa-ngewa, tamba sepi nu di bumi, tamba rehe nu dibale, tamba
euwah-euwah da-tang, palias kula ngadatangkeun mah, da teu nerus narutus,
narajang alas, da puguh lungguhing galuring pantun, ngahudang ngaraga wayang,
ngembat papatan caritana nu ba-heula, neda agung kaula nya paralun, neda
panjang pangam-pura, bakalan kajenggut tuang kukuncung, kajambak tuang paparas,
kacokot tuang jojompong, kahudangkeun tihang panggung, kakipaskeun taken
wayang, ti mendi picaritaeun, ti citeres, ti kahiangan, citeres ti kahiangan.
Cupu
dicupuan deui, diwadahan ku cupu manik, eh.. astagina, dituruban ku mandepun,
ditilaman ku sarat tangan, sok teundeun di handeuleum sieup, tunda eta di
hanjuang siang, paranti neundeun carita.
Nyokot bari
ninggalkeun, palias ditunda dinya, diteundeun di jalan gede, handapeun
caringinkurung, dibuka ku nu maliwat, gebyar, ku nu sakti tan kabudi, ku nu
seda tan kabuka, ku nu bisa ngabujangga, nu rancage di angenna, weruh-weruh
wijaksana, suksila raja betara, agung kula nya paralun, neda panjang da
pangampura, eusina mustika jalma, tambahan ti citeresan, ti citeres, ti
kahiangan, di ngaran panji haleuang, pating derengdeng, pating haleuang, nu
menta dilalakonkeunana, eusina putra patutan, putra patimu jeung ratu.
Palias kula
mun nyaturkeun menak ti sabeulah wetan, watekna mah bising perang tampa
sangkan, merangan geger landesan, niat kaula megatkeun ka tampa laranganana.
Palias kula
mun nyaturkeun menak ti sabeulah kidul, watekna mah bilih perang tampa puhun,
merangan geger landesan, niat kaula megatkeun ka tampa laranganana.
Palias kula
mun nyaturkeun menak ti sabeulah kaler, watekna mah bilih perang tampa seler,
merangan geger landesan, niat kaula megatkeun ka tampa laranganana.
Palias kula
munnyaturkeun menak ti sabeulah luhur, watekna mah bilih perang tampa pulur,
merangan geger landesan, niat kaula megatkeun ka tampa laranganana.
Palias kula
mun nyaturkeun menak ti sabeulah handap, watekna mah bilih perang tampa sadap,
merangan geger landesan, megatkeun kaula ka tampa laranganana.
Seja kula
rek diajar, nyukcruk seuweu ratu nu bahayu, rek mapaykeun seuweu raja nu
baheula, anu tuhu urang caturkeun,anu gelar urang caritakeun, pan luput kula
ba-yuan, mun salah kula pagahan, mun bener kula asuhan, pindingan, neda agung
nya paralun, neda panjang pangampura, ka sadaya nubakal dicarioskeun.
Salian ti ratu
kulon, lamun kulon kadi katon.
Tanjak barat
ka pajajaran, nu ngujur dina pangambung, nu salat dina pangucap, nu ngancik
dina panitih, seler patih ranggalawe, nu calik dina panitih, nu seler ti
ranggalawe, nu tirih ti siliwangi, pencaring ti mundingwangi, pencaring ti
mundingwangi, diseuweuan da ratu agung, nu agung di gunung bubut, nu muter di
karantenan, nu calik di gajah depa, pangcalikanana ku kuningan, kuningan direka
munding, tambaga direka kuda, emas direkakeun gajah, panjangna sadeupa mider,
direkakeun gajah depa, eukeurna kumpul mungpulung, sacekan sareanana.
Ngariung
para nu jangkung, ngajajar …
Ujaring
cinarios, lampah ratu kembang panyarikan, "mas ratu!, nam buru-buru urang
bisi kalepasan, cundukkeun ka ratu, sebakeun ka nu jadi raja".
"Kakang
bakal sim kuringmah, ti tadi ge moal daek cunduk ka ratu, moal daek seba ka
raja, sebab lengoh ka-lempohan, kadar mawa puyuh sahiji, ngerakeun ku
deu-ngeun-deungeun, wirang temen ku deungeun-deungeun, tinimbang ka ratu, terus
ka raja, urang cuang pulang deui bae, ka nagara urang."
"Beu..ana
kitu, temen maneh hayang mawa, naon nu dibawa?"
"Kakang
bakal sim kuring mah, daek-daek dicunduk-keun ka ratu, disebakeun ka menak,
ulah peuting, ulah beu-rang peuting ge mangga, lamun mawa anjung-anjung wesi
jimat, eusinamunding bulu hiris, kuda bulu landak, embe bulu songket,
kalicangket jangjang mayang, papatong jang-jang salaka, jeung bokor salongo,
eta kaula daek, lamun mawa barang eta, cunduk ka ratu seba ka
menak..mangga."
"Beu..payung
agung gelang gading, ari ngucap sok sembarangan, di mendi atuh nu kitu ayana?,
si kakang sapanjang namgtung bumi, nunjang lemah..kakara ngadenge, anjung wesi
bagbagan wesi jimat."
"Inggih
duka ayana mah dimana..kakang bakal, da kaula ge teu terang, ngan bae numutkeun
ari aya ngaranna mah, kudu aya banda barangna."
"Bener
ceuk pangucap mah gampang, biwir handap jeung nu luhur, tapi nu enya di endi
ayana eta?, perkara jimat anjung wesi bagbagan wesi."
"Teu
langkung sakumaha pangersa sampean, kakang bakal, lamun bae keresa maha, mangga
ilari,teu kersa mah sawios, mangga urang cuang pulang deui bae, ka nagara
urang."
Ditinimbang
ku raden, "tinimbang kami teu tepung deui jeung ratu, teu tepang deui
jeung raja, kajeun teuing te-lat di jalanan.
Peklamun
maneh tetela, hayang dibelakeun ku si ka-kang, mangka daek ngantian di dieu, di
mega malang!"
"Inggih..mangga
kakang bakal, kula ngantosan, ulah samarganing taun..bulan, najan windu kula
moal welwh ngantos, di dieu di mega malang."
"Pek
ulah undur kalayuan, ulah leumpang kalayatan, yen kakana teu acan datang,
cirining teu acan hasil pamak-sadan."
"Inggih
mangga kang bakal, kula sanggem ngantosan", "tutug timus perele
panteg, kakang ayeuna widian..bayi, sar-ta dungakeun."
"Mangga..rek
angkat, muga-muga salamet sampean nu angkat, nu dikantun kula, muga-muga
diparinan salamet, sarta muga-muga sing laksana paneda, sing hasil nya
pa-maksadan."
Kacarios
ratukembang panyarikan, gadang ngantun-keun saderek, payung agung gelang
gading, di mega malang.
"Permisi
mas ratu", "mangga launan..leuleuyan, sam-pean kang bakal".
Kcarios,
ratu kembang panyarikan, ti mega malang, kolear..., kolear..., kolear...,
kamana nya ragrag?, kacarios buana pancatengah kaliwat, bening kesit mudunna,
paralak, kolear..., gejlig.
Ka mana
raden nya mudun?, kacarios mudunna raden, ka nagara buana larang, handapeun
buana tengah, kuda ramenantak gajah ramenantak, nu kasebat.
Sasumpingna
raden ka nagara buanan larang, langlang-lingling, kumis baplang sangga dulang,
jalma nu taya ka-inggis karisi, taya karempan taya kasieun, ratu kembang pa-nyarikan.
"Adi..kuda
ramenantak!, gajah ramenantak!, dewek datang teu dihormat adi!"
"Ieung..pangampura..lanceuk,
pamugi-mugi hampura, kana kaluput-lepat kula, bagea sampean!", "neda
adi!", "Tas ti mana sampean?", rek ka mana..raka?
"Dewek
nu matak ka dieu datang, rek namyakeun kamaneh, coba-coba dewek menta anjung
wesi, bagbagan we-si, eusina kuda bulu landak, munding bulu hiris.
Embe bulu
songket, kalicangket jangjang wayang, papatong jangjang salaka, jeung bokor
salongo, sok..lamun gableg, sia serahkeun ka dewek, lamun teu gableg, ancur
lemburna, bebas nagara disambut, diwuluku digagacek… diurus ku dewek!"
"Ieung..raka
ari sampean, sok ngaget-ngaget ka kula, bujeng-bujeng kula ngagaduhan nu kitu,
ngaranna ge kula kakara nyaho, anjung wesi bagbag jimat."
"Sok
adi serahkeun ka dewek, ulah bobad ula goro, serahkeunadi!"
"Inggih
kula teu ngagaduhan, bilih sampean teu percanteun mah, mangga ilari di
patempatan kula, goletrak teu aya naon-naon."
"Maneh
diperih pati, dipalar modar ku dewek, ayeuna luput teu bisa nyerenkeun buktina,
anjung wesi bagbagan wesi, menta beja di mana nu aya, bejakeun ka awak
sok!"
"Ieung..kaula
nu matak ge teu ngadenge-denge, bejana nu bogaeun."
"Sok
bejakeun ka dewek!, ulah bohong ulah bobad, ramenantek!, lamun teu mere
barangna, teu mere bejana, ancur leburna, bebas nagarana disambut, diwuluku…
digagacek, diurus ku dewek!"
"Ieung..inggih
kula mah, da teu ngadenge-denge beja-na."
"Piraku
adi?, sok bejakeun ka dewek..sok!"
Kuda
ramenantak gajah ramenantak, bakating ku sieun, dumeh aya ponggawa kitu petana,
kapaksa.
"Ieung..raka!,
tapi sampean poma-poma, lamun sampe bisa laksana, ulah bebeja meunang kabar ti
awak."
"Moal
adi!, sok bejakeun!, sok! sok!"
"Kula
ari terang mah henteu, ngan ngadenge beja wungkul, eta nubogaeun anjung wesi,
bagbagan wesi jimat saeusina, kajaba di nagara buananyungcung, kasebat nu
bo-gana, kasebat tumenggung rangga walian..raka."
"La-la-la..ari
buana nyungcung, lebah mendi adi?", "ieu handapeun buana kula,
salapis deui", "beu..naha handapeun negara maneh, aya deui
buana?"
"Inggih
ceuk beja mah aya, hiji nagara galendor, anu gaduhna enjang buana, kaduana
buana nyuncung, nu gaduh-na tumenggung rangga walian."
"Ceuk
beja di dieu nu boga?", "enggih leres..raka, ngan sampean upami
datang ka sampe bisa, eta nyandak jimat, peupeujeuh ulah bebeja, yen meunang
beja ti awak".
"Na
hade..adi?", "aduh..sing heman, sebab eta tu-menggung rangga walian,
kocapna gagah, teuas tulang liat kulit, totosa bojana kulit, alamat sieun
dirurug nagara ku-la..raka!"
"Beu..kitu
adi?", "enggih..leres", "ayeuna dewek permisi adi!",
"rek ka mana raka?, alon heula masing tetela, masing nyata",
"dewek rek ka nagara buana nyungcung.. adi!"
"Inggih
leres alon heula, tapi eta perkara di nagara buana nyungcung, tumenggung rangga
walian, tohaga perkawis nu jaga negara, pagerna ge paripaos lain awi,lain kayu,
lain batu, lain waja, lain beusi", "kutan? ku naon
pagerna..adi?".
"Kacarita
kupara ponggawa bae, saputer karaton nyi-ger, matana lir mata simeut, sadaya
pada batoton, nyandak pedang jeung tumbak, gada racak, nyiger saputer karaton,
sampean kinten-kinten sanggup?"
"Jah..sagala
sapira sipil!", "lian ti eta aya deui raka!", "naon
adi?", "kacarios aya oray laki, sagede catang kalapa, sampean moal
sieun?", "ah..sapala-sapira-sipil!","aya deui raka!",
"naon adi?", "tiwuan ge sagede hayam bibit, sampean
kinten-kintenna moal sieun?", "ah..sapala-sapira-sipil!",
"aya deui raka!", "naon adi!", "waliwis putih sagede
tampir, sampean moal sieun?", "sapala-apira-sipil!", "lian
ti dinya aya deui raka!", "naon adi!", "hileud sagede
gulungan kasur!, sampean moal sieun?",
"ah..sapala-sapira-sipil!", "aya deui raka!", "naon
adi?", "kacaraios ietuk jimat kabuyutan, ngagolang di tengah
jalan!", "sapala-sapira-sipil!", "aya deui raka!",
"naon adi!", "kampaan beusi ngahalangan jalan, nutup muka ku
manehna, sampean kira-kira bisa ngarepeh-keunnana?",
"ah..sapala-sapira-sipil!"
"Tah ku
kituna raka, lamun sanggem sampean, jeung eta perkawis nu jagana, ponggawa
saputer karaton, sakuriling bangking, pada nyandak pakarang, sampean moal
si-eun..raka?"
"Ah..sapala-sapira-sipil!",
ceuk kuda ramenantak, jero atina,"beu..ieu jalma, kitu sipilkieu sipil,
kumaha carana, atawakumaha ieu jalma kanyahona?", aneh kuda ramenan-tak.
"Aya
deui adi?", "enggeus sakaterang kula sakitu, cek bejana bae, da kula
terang mah henteu", "ah..ayeuna dewek permisi..adi!", "rek
ka mana sampean?", "rek ka buana nyungcung!",
"inggih..mangga raka, tapi poma-poma upama sampe dugi ka hasilna, ulah
nyebatkeun meunang beja ti awak..raka!", "moal adi!",
"sebaba kula sieun dirurug, ku urang nagara buana nyungcung, anu katelah
rangga walian", "moal adi!"
Kacarios,
ratu kembang panyarikan, tutug timus parele panteg, meunang kabar beja, ti kuda
ramenantak gajah rame-nantak, lajeng matek ajian panerus bumi, dilalarkeun
kalimahna, byar.
Ngemplang
narawangan, copong molongpong, siga anu mere jalan ka handap, ti nagara buana
rarang, lajeng raden teh mudun, ti buana rarang, kolear..., kolear...
Kacarios,
nyorang ka nagara galendor, nu gaduhna enjang buana.
"Wah..ieu
ponggawa endi?, ka wani-waningambah ka nagara dieu, kapan kula kabawah
perentah, ku tumenggung rangga walian..gih, aya terus kalakuan pan balik!, kon
ba-lik!"
Kacarios teu
diitung najan buta sagedena, bakat kesit, ratu kembang panyarikan mudunna,
disepak buta, jeblag!, blak nangkarak, lajeng raden mudun terus, kolear...
"Wakadalah..ponggawa,
kan maksa-maksa, maksa-maksa temene sabodo..ponggawa!"
Kacarios
raden, launa mudun terus, kolear..., kolear..., gemblung.
Datang
kanagara, kasebat nagara buana nyngcung, handapeun nagara, nagara buana
pancatengah.
Raden
rut-ret ningali, kulon wetan, kaler kidul, barang ningali ka karaton, nyata
wadya bala ponggawa, saputer karaton nyiger, matana lir mata simeut bae, pada
batoton, nyangking keris, nyandak pedang reujeung tumbak, jeung gadana.
"Beu..tetela
nyata, teu salah cek beja..yeuh!", teu ana paran solonong, oray sagede
catang kalapa!", "o-o-lakada-lah", "kok! kok!",
"teu salah ceuk beja, oray sagede catang kalapa!"
Raden
sanggeus patepang jeung oray, ditonjok oray, jebot!, goletak modar, "wah
teu sapira kadigjayaanana oray!"
Aya welis
sagede tampir, riab cekot, riab, riab, riab..., ditampiling welis, jeblag!,
goletak mati, "wah teu sapira kadigjayaan!"
Aya tiwuan
sagede-gede hayam bibit, ngong!, ngong!, diteunggeul ku peureup, jebot!,
goletak modar, "tiwuan teu sapira mati!"
BAB IV
KASIMPULAN
Numutkeun bahasan carita pantun anu parantos
di uningakeun ka khalayak dina presentasi makalah ieu. Urang janten tiasa nyandak
titi mangsana yen diantawisna :
- Anu dimaksud carita
pantun teh nya eta mangrupa hiji seni pintonan carita pitutur / lisan dina wangun
Sastra Sunda, bari ditembangkeun sarta dipirig ku kacapi. Pantun
dipdangkeun ku saurang “Juru Pantun” nu oge maenkeun kacapi.
- Papasingan carita pantun
Seni carita pantun dipidangkeun dina
bua bentuk :
- Pikeun hiburan :
Dina pidang hiburan, anu sok
dicaritakeun teh gumantung ka carita nu dikawasa ku juru pantun, atawa
gumantung nu naggap.
- Pikeun ritual :
Sedangkeun dina pidang ritual, anu sok
dicaritakeun teh gumantung ka carita nu dikawasa ku juru pantun, atawa
gumantung nu naggap. Misalna, ruwatan, caritana sarua jeung dina pitonan
wayang, layaning Batara Kala, Kama Salah, atawa Murwakala.
- Sumebarna nyaeta di kalangan masyarakat urang Sunda ti jaman
Karajaan Hindu nepi ka karajaan Islam, dumeh kiwari oge masih dikenal,
naming parantos tara dui di talungtik, atanapi dikaji sacara serius.
BAB V
PANUTUP
Alhamdulillah, makalah Carita Pantun anu ku simkuring kasanggakeun. Panulis susun kanggo langkung paham Wangenan
Carita Pantun, Papasingan (babagianana) Carita Pantun, Sumebar (sajarahna)
Carita Pantun sareng Conto Carita Pantun.
Mudah-mudahan makalah ieu
ngajantenkeun inspirasi tur manfaat kanggo panulis hususna oge pembaca pada
umumna. Amin.
.
Cianjur, Desember 2010
DAFTAR REFERENSI
Basa & Sastra Sunda (Dr.
Hj. Iis Ristiani, S.Pd, M.Pd)
Purnama, Yuzar.2006. “Analisa
Struktural dan Nilai Cerita Pantun Kembang Panyarikan dari Kabupaten Ciamis”
(Laporan Hasil Penelitian Balai Kajian Sejarah dan Nilai Tradisional Bandung,
2005)
http://uun-halimah.blogspot.com/2008/06/carita-pantun-kembang-panyarikan-jawa.html


text:
Misteri Surat jeung Lika-liku Hirup
Basri jeung Lili
Jejer Buku : Laleur Bodas
Pangarang
: Sambas jeung Susangka
Pamedal
: Bale Pustaka
Taun
Terbit : 1940
Kabe
Halaman : 92 Halaman
Pangaos
: Rp 20.000,-
Novel ieu nyaritakeun Basri budakna Haji Arsad jeung
Lili anakna Haji Abu Bakar anu ngiketkeun kanyaah kacida lilana. Pada-pada
saririk jelma teh ka Basri. Kaasup Subita, mandor beunghar di Kuningan. Bakat
teuing ku hayang ngancurkeun kahirupan Basri, saprak Basri indit ngumbara ka
Pasantren di Tasik keur guguru elmu agama sangkan jadi salaki nu bageur jang
rumah tanggana engke jeung Lili, Subita nyieun huru-hara di Kuningan. Unggal
aya nu rek nyilakakeun Basri, surat ti “Laleur Bodas” pasti ngabejaan Basri yen
Basri teh keur aya dina kaayaan cilaka. Basri haben diganggu make rupa-rupa
jalan, anu jadina tina hade jeung Lili the jadi goreng gara-gara aya pitnah ti
Subita saparakanca.Basri sok remen narima surat pondok ti “Laleur Bodas”, tepi
ka manehna remen salamet tina laku jahat Subita. Estu matak teu pikahartieun.
Saha ari “Laleur Bodas” teh? Musuh atawa sobat satia?
Laleur Bodas teh caritana rame, henteu pabeulit cara
carita misteri, tapi henteu weleh ngahudang kapanasaran nu maracana.
Pangarangna pinter pisan dina ngarasiahkeun saha saenyana “Laleur Bodas” the nu
kakara kasebutkeun sabada carita geus rek tamat, waktu Lili jeung Basri maca
catetan poean Gani anu dipasrahkeun di rumah sakit.
Novel Laleur Bodas ieu nyaeta Novel Misteri Sunda
klasik nu nepi ka kiwari teu weleh dipikameumeut.


text:
Madrim
Madrim (basa Sansakerta: माद्री; Mādrī) nyaéta salah saurang inohong dina wiracarita Mahabarata. Manéhna mangrupa saurang puteri ti Karajaan Madra, adina Salya, anu dihadiahkeun ka Pandu sanggeus Salya éléh ku Pandu dina adu tanding.
Dina carita Mahabarata, Prabu Pandu hasil dina sayémbara pikeun meunangkeun Déwi Kunti, putri ti Prabu Kuntiboja. Prabu Salya, anu telat datang miluan sayémbara, nangtang Pandu pikeun ngarebutkeun Déwi Kunti kalawan tarohanana nyaéta Déwi Madrim, adina Prabu Salya. Pandu saterusna meunangkeun adu tanding kasebut sarta ngawin Déwi Madrim. Ti Madrmi, Pandu ngabogaan dua urang anak kembar, nyaéta Nakula jeung Sadéwa.
Riwayat[édit | édit sumber]
Madrim nyaéta pamajikan kadua Pandu. Manéhna didahupkeun ka Pandu pikeun mageuhkeun hubungan antara Astinapura jeung Karajaan Madra. Tapi alatan Pandu meunang supata yén manéhna baris palastra lamun sapatemon jeung pamajikanana, mangka manéhna henteu bisa ngabogaan turunan. Tungtungna Pandu jeung pamajikanana ngumbara di leuweung jadi patapa sarta ninggalkeun Astinapura. Di leuweung, Kunti ngucapkeun jampé rusiahna pikeun ngageroan para Déwa. Manéhna ngucapkeun jampé kasebut tilu kali pikeun ngagero Déwa Yama, Bayu, jeung Indra. Ti tilu déwa kasebut manéhna meunang tilu anak, nyaéta Yudistira, Bima, jeung Arjuna. Kunti ogé méré kasempetan ka Madrim pikeun ngageroan déwa. Madrim ngagero Déwa Aswin sarta meunangkeun dua anak sakembaran nu dibéré ngaran Nakula jeung Sadéwa.
Pati[édit | édit sumber]
Dina hiji poé, sabot jauh ti Kunti jeung anak-anakna, Pandu nyobaab sapatemon jeung Madrim. Alatan supata nu diragragkeun ka manéhna, Pandu palastra waktu sapatemon jeung Madrim. Saterusna Madrim nalatahan ka Kunti sangkan manéhna ngarawat Nakula jeung Sadéwa kawas ka anak kandungna sorangan. Sanggeus éta, Madrim labuh geni kana seuneu pikeun nyusul salakina.


text:
Gaussian noise
Noise Gauss atawa Gaussian noise nyaéta noise nu boga fungsi dénsitas probabilitas (probability density function, disingket pdf) distribusi normal (katelah ogé minangka distribusi Gauss). Ceuk basa sejenna, nyaéta niley di mana noise nu aya sumebar nurutkeun distribusi Gauss. Ilaharna dipaké minangka white noise aditif keur ngahasilkeun additive white Gaussian noise (AWGN).
Penjelasan[édit | édit sumber]
Gaussian noise didefinisikeun minangka noise kalayan distribusi amplitudo Gauss. Hal ieu ngajelaskeun yén taya korelasi noise dina wanci atawa spectral density noise. Nandaan noise Gauss minangka noise 'bodas' nerangkeun korelasi noise. Urang perlu maké itilah "noise Gauss bodas" lamun hayang bener. Noise Gauss kadang-kadang disaruakeun jeung noise Gauss bodas, tapi lain éta kasusna.


text:
Bandéra Bangladés
Bandéra Kabangsaan Bangladés (Basa Benggala: বাংলাদেশের জাতীয় পতাকা Bangladesher Jatiyo Potaka) dipaké sacara resmi saprak 17 Januari 1972. Bandéra ieu dumasarna kana bandéra nu mirip anu dipaké nalika Perang Kamerdikaan Bangladés 1971. Buleud warna beureumna aya saeutik ka gigir tihang. Buleud warna beureum minangka perlambang panonpoé mijil di Benggala, sarta getih ti sasaha anu maot pikeun kamerdikaan Bangladés. Widang warna hqxzjo ngagambarkeun subur jeung legana wewengkon daratan Bangladés.
Daptar eusi
Rincian resmi[édit | édit sumber]
Numutkeun rincian ti pamaréntah Bangladés,[1]:
-
- Bandéra téh héjo botol warnana kalawan rasio 10:6, jeung hiji bundeuran warna beureum bagian tengah rada ka gigir.
- Bundeuran beureumna miboga panjang jari-jari saperlima ti panjang bandéra. Puseurna ditempatkeun dina titik perpotongan antawis gurat tegak lurus di bagian 9/20 panjang jeung gurat tegak lurus lébar di tengah.
- Widang héjo bandéra nyaéta Hejo Procion Brilliant H-2RS 50 bagian per 1000. Bagian bundeuran beureumna nyaéta Oranye Procion Brilliant H-2RS 60 bagian per 1000.
- Dumasar kana ukuran wangunan, ukuran bandérana nyaéta 10 ft × 6 ft (3.0 m × 1.8 m); 5 ft × 3 ft (1.52 m × 0.91 m); 2.5 ft × 1.5 ft (760 mm × 460 mm). Ukuran bandéra pikeun kandaraan nyaéta 12.5 in × 7.5 in (320 mm × 190 mm), sarta ukuran bandéra méja pikeun konferénsi bilateral nyaéta 10 in × 6 in (250 mm × 150 mm).
Galeri[édit | édit sumber]
Rujukan[édit | édit sumber]
- ↑ PEOPLE'S REPUBLIC OF BANGLADESH FLAG RULES, 1972 (Revised up to 2005), Government of Bangladesh, Cabinet Division
Tumbu kaluar[édit | édit sumber]
Citakan:National symbols of Bangladesh Citakan:Asia topic Citakan:Nationalflags


text:
Jalan tol Tangerang - Merak
Jalan tol Tangerang - Merak mangrupakeun bagian ti ruas tol Jakarta - Merak. Jalan tol ieu dioperasikeun ku PT. Marga Mandala Sakti. Ngahubungkeun wilayah Tangerang dugi ka Pelabuhan Merak, antara daerah Bitung, kotamadya Tangerang, ngalintasi Balaraja, Serang, Cilegon sampei ka deukeut pelabuhan Merak.
Gerbang tol[édit | édit sumber]
- Bitung (Tangerang Kulon)
- Nyambung ka Jalan tol Jakarta - Tangerang / kaluar masuk ka Bitung.
- Cikupa / Pasar Kemis
- Kanggo kendaraan nu bade lebet atawa kaluar, ka atawa ti Cikupa, Pasar Kemis.
- Balaraja Wetan
- Kanggo kendaraan nu bade lebet atawa kaluar, ka atawa ti Balaraja, Tigaraksa.
- Balaraja Kulon
- Kanggo kendaraan nu bade lebet atawa kaluar, ka atawa ti Balaraja, Cisoka, Cikande.
- Ciujung
- Kanggo kendaraan nu bade lebet atawa kaluar, ka atawa ti Ciujung, Kragilan, Cikande.
- Serang Wetan
- Kanggo kendaraan nu bade lebet atawa kaluar, ka atawa ti Serang, Banten Lama, Rangkasbitung.
- Serang Kulon
- Kanggo kendaraan nu bade lebet atawa kaluar, ka atawa ti Serang, Pandeglang.
- Cilegon Wetan
- Kanggo kendaraan nu bade lebet atawa kaluar, ka atawa ti Cilegon.
- Cilegon Kulon
- Kanggo kendaraan nu bade lebet atawa kaluar, ka atawa ti Cilegon, Anyer, Kawasan Industri.
- Merak (Gerem)
- Kanggo kendaraan nu bade lebet atawa kaluar, ka atawa ti Merak.


text:
Kabardino-Balkaria
Républik Kabardino-Balkar atawa Kabardino-Balkaria (basa Kabardia: Kъэбэpдeй-Бaлъkъэp Pecпyблиkэ; basa Balkar: KъaбapTы-Maлkъap Pecпyблиka; basa Rusia: Kaбapди́Ho-Бaлkápckaя Pecпýблиka; Kabardino-Balkarskaya Respublika atawa Kabardino-Balkariya) mangrupa salahsahiji subjék féderal Rusia (hiji républik) nu aya di Kaukasus kalér. Legana nyaéta 12.500 km². Padumukna aya 901.494 jiwa (2002) (kapadetan: 72,1 jiwa/km²). Ibu kotana nyaéta Nalchik, upami puseur pamaréntahan aya di Tyrnyauz.
Tumbu kaluar[édit | édit sumber]
- (Basa Rusia) Loka resmi


text:
Bahan Ajar Purwakanti gaya basa
PURWAKANTI BASA JEUNG GAYA BASA
Purwakanti nyaéta padeukeutna sora kecap dina ungkara kalimah, bagian-bagian kalimah, atawa réndonan kecap-kecap; utamana dina puisi. Perenahna bisa ngaréndéng dina sakalimah atawa sapadalisan, bisa ogé ngaruntuy dina antar padalisan.
Rupa-rupa purwakanti
Purwakanti pangluyu
Purwakanti pangluyu téh nyaéta purwakanti anu aya dina saungkara atawa sapadalisan, lain purwakanti antarungkara atawa antarpadalisan; jadi mangrupa purwakanti rantayan. Pangna disebut pangluyu, duméh nyaluyukeun sora atawa wianjana dina kecap-kecap.
Contona:
diteuteup ti hareup sieup (eu, eup)
disawang ti tukang lenjang (a, ang)
ditilik ti gigir lenggik
Purwakanti maduswara
Purwakanti maduswara nyaéta purwakanti anu murwakanti sora vokalna.
Contona:
Kokoro nyoso malarat rosa (o,o;a,a)
ambek nyedek tanaga midek (e)
kapipit galih, kadudut kalbu (i,i;u,u)
lalaki langit lalanang jagat (a,i;a,a)
Purwakanti cakraswara
Purwakanti cakraswara nyaéta purwakanti anu timbul lantaran aya sora-sora vokal anu patukeur tempat dina kecap anu padeukeut atawa saungkara.
Contona:
hirup-hurip
anjuk hutang
ngumbar napsu
Purwakanti laraspurwa
Purwakanti laraspurwa téh nyaéta purwakanti anu murwakanti engang atawa wianjana awal kecap, boh rantayan boh runtuyan.
Conto laraspurwa wianjana:
- Cing cangkeling manuk cingkleung cindeten (tina kakawihan)
- Laut kidul kabéh katingali (tina guguritan)
- Kembang bodas buah bunder (tina wawangsalan)
Conto laraspurwa engang:
- palataran pasini pati
- sakadar sabrang salayan
- nu nyaksrak nyaliara
ngaruksak ngaraksuk
kaniaya kamanala
mamalana manjang ngabanding ngaranjing ngambah jagat duriat
Purwakanti larasmadya
Purwakanti larasmadya teh nyaeta purwakanti anu dumasar kana perenahna aya di tengah-tengah ungkara antarpadalisan. Jadi mangrupa purwakanti runtuyan.
Contona:
Sok hayang nyaba ka Bandung
Sok hayang nyaho nanjakna
Sok hayang nanya nu pundung
Sok hayang nyaho nyentakna
Purwakanti laraswekas
Purwakanti laraswekas nyaéta purwakanti anu murwakanti engan tungtung, boh dina kecap-kecap anu saungkara (sapadalisan) boh dina kecap-kecap antarpadalisan (di tungtung padalisan). Jadi, anu jadi patokanana téh perenahna.
Contona:
Pecat sawed bati ewed
tengah dalu ngan hanjelu
mo humandeuar ku kadar
teu rék lumpat ku nu ngupat
Purwakanti mindoan kawit
Purwakanti mindoan kawit nyaéta purwakanti anu muncul lantaran aya kecap anu dipindo (dibalikan) deui dina awal padalisan atawa awal ungkara. Anu jadi patokanana téh nyaéta perenahna éta purwakanti.
Contona:
Lain bangban lain pacing,
lain kananga kuduna.
Lain babad lain tanding,
lain ka dinya aduna
Purwakanti mindoan wekas
Purwakanti mindowan wekas nyaéta purwakanti anu muncul lantaran aya kecap anu dipindo (dibalikan) deui dina tungtung padalisan atawa ungkara.
Contona:
Kaseuseueuran istrina sok hayang ginding
teu diturut ka carogé maling-maling
carogéna keur goréng ulaheun ginding
samping goréng bajuna teu maké kancing.
purwakanti mindoan kecap
Purwakanti mindoan kecap nyaéta purwakanti anu muncul lantaran malikan kecap dina kalimah, tapi hartina béda. Purwakanti mindokecap sarua jeung diapora.
Contona:
Hujan ngaririncik, kawas méré kila-kila yén bakal hujan cisoca.
Awakna nu ngalangkang katojo cahaya bulan purnama, teu weléh ngalangkang dina kongkolak panon.
Purwakanti margaluyu
Purwakanti margaluyu téh nyaéta purwakanti anu timbul lantaran aya kecap dina tungtung padalisan, dina puisi anu dibalikan deui dina awal padalisan sapandeurieunana.
Contona:
Sukingki haté sukingki
sukingki paselup bungah
Bungah kagiridig simpé
Simpé awak talipurna
talipurna manjing sirna
sirna ringkang nu sakujur
sakujur kadua rasa
GAYA BASA
Gaya basa nyaéta rakitan basa (kalimah) anu dipaké sangkan bisa nimbulkeun pangaruh (éfék) anu leleb karasana ka nu maca atawa nu ngadéngékeun, ku jalan ngabandingkeun hiji barang jeung barang séjénna. Gaya basa, ceuk istilah séjén, mangrupa plastis-stilistik , nyaéta lamun dipaké nyarita atawa dilarapkeun dina kalimah, éstu matak jadi mamanis basa, écés témbrés beunang rasa basana.
Kawas basa Indonésia, dina basa Sunda ogé aya sababaraha gaya basa, contona:
- ngupamakeun (similé) nya éta ungkara basa anu ngabandingkeun atawa ngumpamakeun barang nu geus disebut saméméhna jeung barang deui. Biasana ngagunakeun kecap kawas, siga, cara, saperti, lir, ibarat.
Conto:
Ronaldo lumpatna tarik pisan kawas peucang
Ari manéh gawé téh ngan saré waé kawas si Kabayan
Usep mah siga bapana, awakna jangkung badag
- lalandian (métafora) nya éta ungakara basa anu mapandékeun barag kana barang deui nu mibanda sipat nu sarua. Contona:
musim ayeuna Persib “maung bandung” palatihan urang prancis
rhoma irama “Si raja dangdut” boda nak nu sarua penyanyi
- mijalma (personifikasi) nya éta ungakara basa anu mapandékeun barang paéh kana barang hiup. Contona:
bula milu nyaksian pasini urang duaan
tangkal kalapa gugupay ka para pamayang nu keur ngambah sagara
- rautan (eufimisme) nya éta ungkara basa nau dipaké pikeun ngaganti kecap séjénna nu patali jeung sopan santun atawa kapercayaan. Contona:
tuang putra téh kirang pisan dina matematikana
ulah ngautan thing bisi aya urang leuweung
- ngasor (litotés) nya éta ungkara basa anu ngagunakeun kecap nu lalawanan hartina jeug nu dimaksud pikeun tujuan ngasor . contona:
mangga atuh dituang, naming kieu di dieu mh réncangna gé saaya-aya
jang,yeuh kanggo ngagaleuh baso
- rarahulan (hiperbol) nya éta ungkara basa anu ngaganti kecap ku kekecapan anu kaleuleuwihi atawa pamohalan. Contona:
si gayus mh jalma beughar, duitna gé dikarungan
étah awak, meni sagedé gajah
- kadalon (pleonasme) nya éta ungkara basa anu ngagaunakeun kekecapan nu sabenerna mah teu perlu digunakeun deui sabab geus karagum dinakandungan harti kecap nu saméméhna. Contona:
naék ka luhur geura jang
kuring ngadéngé ku ceuli sorangan
- silib-sindir (alégori) nya éta ungkara basa nu ngagunaken sababraha gaya basa sarta gumulung jadi hiji ngawangun ungkara anu maksudna dibalibirkeun. Contona:
kembang anu mankak dina ati kiwari ligar maruragan, kumargi akang sulaya tina subaya ngarempak tetekon sinatria, mipit kembang di taman sari nu sanés.
- mindoan (repetisi) nya éta ungkara basa nau diwangun ku cara ngucakeun kecap-kecap sarua sababaraha kali pikeun maksud leuwih ngantebkeun maksudna. Contona:
ngajak uli néng mira mh matak ook duit. Ningali baji haradé haying meuli baju, nngali kantong hayang kantong, ningali …..
- Ocon (metanimia) nya éta ungkara basa kekecapan anu geus ilahar sarta anu dipaké pikeun nuduhkeun idéntitas hiji barang. Contona:
Jang,pangmeulkeun kapal api
Kamari kuring nigali rhoma irama
- Raguamn (sinekdok) aya dua nya éta gaya bagsa raguma sagemblengna pikeun sabagian (totem properte) jeung gaya basa raguman sabagian pikeun sagemblengna (pars pro toto) contona:
Indonesia juara piala dunia 2022
Di kampungna aya 50 suhunan
sumber: su.wikipedia.org
tamsyah,budi rahayu.1994.pangajaran basa sunda.Bandung:
tamsyah,budi rahayu.1994.pangajaran sastra sunda.Bandung:
pedaranana mangga tiasa di download dina link di handap
-
Arsip
- April 2015 (1)
- Februari 2015 (2)
- September 2014 (1)
- Agustus 2014 (2)
- Desember 2013 (2)
- September 2013 (1)
- Juli 2013 (2)
- April 2013 (1)
- Maret 2013 (1)
- Desember 2012 (2)
- Oktober 2012 (2)
- September 2012 (2)
-
Kategori
-
RSSEntries RSS
Comments RSS


text:
XL Axiata
XL Axiata mangrupa salah sahiji pausahaan di Indonesia nu muka layanan dina jaringan telepon seluler diadegkeun kaping 6 Oktober 1989 dina nami Grahametropolitan Lestari, nu usahana di bidang dagang sareng jasa umum.
Genep taun salajengna, pausahaan ieu gabung jeung pausahaan lain, NYNEX-AIF sareng Mitsui. Nami pausahaanna robih janten Excelcomindo Pratama dina bisnis utama anyarna nyaéta nyadiakeun layanan telpon.
Taun 1996, XL operasional sacara komsersil dina konsentrasi cakupan daerah di Jakarta, Bandung sareng Surabaya, ieu ngajadikeun XL janten pausahaan tertutup u mumule usaha di bidang telepon seluler.
Taun 2005, kagaduhan saham XL mayoritas dicepeng ku TM International Berhad liwat Indocel Holding Sdn. Bhd. sareng Emirates Telecommunications Corporation (Etisalat) liwat Etisalat International Indonesia Ltd[1].
Produk[édit | édit sumber]
- XL seluler pra mayar (Bebas, Jempol, XL jimat)
- XL seluler pasca mayar (Xplor)


text:
Wilujeng Sumping di Blog Simkuring ASK Tea !! Jaya di Buwana, Bagja di Aherat silih asah, asih, asuh
Sabtu, 13 November 2010
Galunggung Pahareup-hareup Sawal
ASK-PASUNDAN JAYA
Mun ngaliwat ka Tasik, ti Ciawi mula nepi ka Tasikna katingali jelas 2 benteng jangkung jeung gede.Mun ti arah Bandung ka Tasik keun Belah kenca aya Gunung Sawal, belah katuhu aya Gunung Galunggung.Jalanan aya di tengah lembah diantara 2 gunung eta.Sukur 2 gunung eta masih hieum ku tatangkalan.2 gunung eta pernah jadi puseur paradaban Sunda buhun.Citanduy nu jadi saksi ngaleor ti gunung Sawal nepi ka laut kidul di Cilacap.Karajaan Galuh jeung Galungung nu pernah jaya di Pasundan Wetan.


text:
KASTURI TALAGA
Tatang M. Amirin, Edisi 11 Agustus 2013
Keur budak ngaran desa Kasturi teh sok sering disebut-sebut ku kolot. Bari teu nyaho-nyaho acan palebah mana eta desa teh ayana. Na pikiran, tepi ka kolot, nu kacipta teh minyak wangi wae mun kasebut-sebut kasturi teh. Enya nu seungit tea. Apan saur Kanjeng Nabi saw bau baham anu puasa teh leuwih seungit batan bau kasturi.
Sababaraha poe ka tukang, ku sabab rek aya tugas ka Barito Kuala, Kalimantan Kidul, panasaran mukaan internet ngeunaan naon wae anu khas daerah Kalkid alias Kalsel. Aya anu rada beda, nyaeta kasturi ngaran salah sahiji bungbuahan nu ujudna teh persis siga nu ku urang Sunda sok disebut buah, enya buah mangga tea. Buah eta teh leutik pisan, amis, jeung seungit. Sakumaha keutikna, tah na gambar dibandingkaeun jeung flesdisk.
Kasturi teh lain ukur buah wae, singhoreng. Aya deui jeruk kasturi. Urang Malaysia mah nyebutna teh limau kasturi. Can kapanggih naon sababna disebut jeruk kasturi, sugan pedah ukuranana nu leutik. Sok dipake hiasan taun baru Cina eta jeruk teh. Malah asal-usulna ge ti Cina, biasa disebut Cui. Di Sulawesi Kaler disebut Lemon Cui. “Bentuk jeruk bulat kecil spt jeruk nipis, namun dia bisa dikupas spt jeruk pontianak karena kulitnya yang tipis tidak setebal jeruk nipis. Rasanya asam menyegarkan dan baunya harum. Oleh karena itu sering digunakan sbg bahan masakan untuk menghilangkan bau amis pada ikan (sementara di Jawa lebih sering menggunakan jeruk nipis).”
Jeruk kasturi pon kitu deui buah (mangga) kasturi teu populer di Sunda (Jawa). Jadi ngaran desa Kasturi pasti lain tina buah atawa jeruk. Panasaran mukaan deui internet, kapanggih tah ngaran “castor”. Jadi, kasturi teh tina kecap castor tea. Nu dikenal pisan teh buahna, castor bean. Urang Sunda mah nyebutna teh buah jarak. Jadi castor atawa kasturi teh tangkal jarak, jarak pager tea. Basa Latinna Ricinnus Communis.
Jadi, kacindekanana, desa (wilayah) Kasturi teh disebut kitu ku sabab di dinya loba tangkal castor kasturi jarak pager. Jarak kasturi teh buahna ngandung racun, mun dosisna gede. Tapi, Gusti Allah sering nyipta papasangan, ekstrak daunna bisa ngobatan hate karacunan. “An alcoholic extract of the leaf was shown, in lab rats, to protect the liver from damage from certain poisons. ” (Wikipedia). Sikina, ti jaman baheula geus dikenal ku bangsa urang, bisa dijadikeun minyak, minyak jarak (castor oil). Hoyong terang langkung seueur? Mangga buka internet.
Tah di Kasturi mah atuh tapel wates desa teh saena dipageran ku castor plant (tangkal jarak). Mun rek nyieun tugu, atuh nya tugu castor si jarak kasturi.


text:
James Watt
James Watt (1736-1819) nyaéta pamanggih sarta ahli mesin asal Skotlandia anu kasohor alatan nyiptakeun mesin uap.[1] Pamanggihanna ieu nyorong lumangsungna paeobahan industri manéhna ogé biasa nyieun parabot penting séjénna kawas mesin dwi gawé pakakas tampik tekenan sarta régulator sentrifugal.[1] Watt ogé nyiptakeun istilah daya kuda (horse power) nyaéta hijian daya gawé hiji mesin.[1] James Watt lahir di Greenock, Skotlandia. Bapana nyaéta saurang pedagang sarta pangusaha industri kapal di Greenock.[1] Watt diajar maca sarta nulis ti indungna, sajaba ti éta ogé diajar ngagunakeun rupa-rupa pakakas anu biasa dipaké bapana pikeun nyieun kapal sarta imah.[1] Sanggeus asup SD, Watt diajar basa latin, Yunani, sarta matématika. Dina umur 19 taun, Watt indit ka London pikeun diajar nyieun pakakas-pakakas matématika kawas kompas, kuadran sarta timbangan. Sanggeus éta, Watt balik ka Glassgou sarta ngadegkeun pausahaan leutik anu mroduksi pakakas-pakakas matématika pikeun para mahasiswa di Glassow. Dina taun 1769, manéhna junun maténkeun panambahan rohang nu kapisah anu leuwih kuat.[2] Sajaba ti éta manéhna ogé junun nyieun isolasi pemisah pikeun nyegah ngalengitna panas dina silinder saab.[2] Tuluy dina taun 1782 manéhna manggihan mesin dobel.[2] Sawatara pamanggihan ti Watt beuki ngagampangkeun gawé mesin saab.[2] Dina taun 1781, Watt nyieun sapakakas gerigi pikeun ngarobah unggut balik mesin ku kituna jadi muter. Dina taun 1788 Watt nyieun pangontrol gaya gerak ngalingker otomatis anu ngabalukarkeun gancangna mesin bisa sacara otomatis diawas.[2] Watt ogé nyieun pakakas nu ngitung kagancangan, pakakas pangukur tekenan, pakakas pituduh, sarta pakakas pengontrol saab. Mesin saab anu dirarancang ku Watt beuki praktis sarta éfisien. Paménta pamakéan mesin saab beuki banjir paménta sanggeus Watt manggihan pakakas-pakakas kasebut.[2]


text:
De'Only Kikiw
AKI TEU LUCU.
wanci kasorenakeun si aki jeung si nini cumarita:
AKI : nini , akimah sok hayang seuri nini, lamun ingeut keur ngora
NINI : naha beut hayang seuri aki?
AKI : heueuh ingeut babaturan aki ngising di walungan, mangkaning calana geus nyampai na batu {ditaranjang), teu nyaho di handap ibu-ibu keur nyareuseuhan, atuh cing gararowok, pacampur jeung nyaleungseurikeun bari tutunjuk kanu auratna. untung aya kaleng susu geuwat weh ditutupan,,,hahahahahahahaha aki mah hayang seuri lucu ninggalina nini? huahahahahahahahaha..
NINI : na si Aki naon lucuna naon nu pikaseuriaeunnana, pan ditutupan ku kaleung susu?
AKI: heueuh, kaleng susuna bolong molongpong.
NINI: Huahahahahahahahahahahahahaha...


text:
- Dongeng Sasakala: TOKE
11 Feb 2002 - 2:24 am
Aya budak miskin, ngaranna Si Teka. Manehna hayang boga elmu, tuluy guguru. Tapi ku Pandita dijieun juru betek, henteu diangken murid cara anu sejen. Unggal poe ti isuk-isuk nepi ka peuting digawekeun taya reureuhna. Meunang sababaraha taun di patapaan teh teu nyaho di alip bingkeng-bingkeng acan, cek babasan tea mah, da tara diwuruk.
Dina hiji poe Si Teka dipiwarang meuleum beton ku Panita. Prak beton teh dibubuy. Ari geus asak, terus dijait, bet euweuh sasiki. Beton sapuluh kari salapan.
Si Teka haturan ka Pandita, "Ieu beuleum beton sapuluh kari salapan."
Cek Pandita, "Tah ajian maneh sakitu bae, apalkeun beurang peuting!"
Eta elmu ku Si Teka beurang peuting diapalkeun, "beuleum beton sapuluh kari salapan."
Kacaritakeun Pandita angkat jarah ka tempat luluhurna, tumpak kapal cai, diiring ku murid-murid aya welasna.
Si Teka ayeuna jaba ti digawe di luar, kudu beberesih di jero bumi deuih, sasapu kekebut. Tapi tina ajrih-ajrihna ku Pandita, upama sasapu jeung kekebut, pangcalikan Pandita mah ku Si Teka sok diliwat, atuh kekebul mani ngadagleg. Barang kapanggih ku eusi bumi, Si Teka dicarekan. Ari pangcalikan dijungjungkeun, kapanggih aya tasbe Pandita.
"Deuleu etah!" cek Si Teka. "Kumaha nya, Nyimas, urang susulkeun bae?"
Eusi bumi seuri, omongna, "Ari maneh kawas nu burung, kumaha nyusulkeunana?"
"Kumaha kuring bae!" cek Si Teka. Tasbe dikeupeul, reup peureum, sok ngawatek ajianana. "Beuleum beton sapuluh kari salapan." Seot…jleg Si Teka geus di basisir. Luak-lieuk manggih upih, clak ditumpakan; pok deui ngawatek ajianana, "Beuleum beton sapuluh kari salapan." Soloyong upih maju sorangan, nyemprung tarik alah batan paser. Teu sabaraha lilana kapal nu ditumpakan ku Pandita teh kasusul. Si Teka unggah ka kapal. Gok jeung Pandita, tuluy deku munjungan. Beuki ajrih ku Pandita, cek pikirna, "Aing nu ngan boga sakalimah, geus bias sakieu, komo teuing murid-murid nu sejen, nu di wuruk unggal poe. Ari Pandita mah geus teu kudu dicatur, da puguh gudangna elmu".
Pandita, "Aeh-aeh Si Teka rek naon nyusul ka aing?"
Si Teka, "Ieu tasbe kapendak tina handapeun pangcalikan." Tasbe ditampanan ku Pandita. Geus kitu Si Teka rek balik, da keur kapalang sasapu, omongna. Reup peureum pok "beuleum beton", ari beunta geus geus di patapan deui. "Parantos disanggakeun tasbe teh, Nyimas!" omongna. Eusi bumi teu percayaeun, nya kitu deui nu sejen.
Ari Pandita geus sumping deui tas jarah, ngagorah nyaritakeun lalakonna, diantarana nyaritakeun Si Teka nyusulkeun tasbe, henteu kanyahoan balikna.
Supaya kanyahoan sarta kasaksian kasaktenna ku sarerea tuluy Si Teka disaur dipiwarang nyokot parukuyan, anu tinggaleun di pajaratan.
Reup Si Teka peureum, mapatkeun ajianana. Les ti hareupeun nu ngariung, geus clok di pajaratan neangan parukuyan kagungan Pandita. Weleh teu kapanggih. Tina tuhuna ka guru, teu niat balik, lamun parukuyan tacan kapanggih. Geus mulan-malen Si Teka tacan dating keneh bae. Pandita brek gering, sasambatna taya deui ngan ka Si Teka, "Tek...ka! Tek...ka! Tek...ka!"
Ahirna Pandita nepi ka ajal. Kari-kari Pandita pupus, di patapan aya sato siga cakcak tapi gede, disadana ngageroan Si Teka. Atuh ceuk ieu ceuk ieu, Pandita teh jadi toke, da kadengena disadana, "Tok...ke! Tok...ke!"
Sumber: Tina Dongeng-dongeng Sasakala
Kenging Ngempelkeun: Ki Umbara
Penerbit: CV Geger Sunten Bandung


text:
Tapi nu penting mah ayeuna urang teu kudu bingung sabab jelema geus nyiptakeun sistem ngaran dina komunitasna masing-masing. Ku cara kitu urang bisa silih geroan make ngaran sewang-sewangan. Sistem ngaran urang Sunda tangtu beda jeung urang Jawa atawa urang Inggris. Mangga tengetan, ngaran urang Sunda upamana, leuwih loba unsur huruf 'A'-na lamun dibandingkeun jeung urang Jawa anu loba make 'O'.
Ngaran urang Sunda biasana ngandung engang (suku kata) anu diulang dina ngaran papanjangna. upamana bae: Yanti Riyanti, Titin Suryatin, Maman Suryaman. Ngaran urang Sunda jaman baheula mah biasana ngan ukur sakecap, upamana: Emod, Icih, Dulah, Entur, Tabroni, Empud, jrrd. Eta biasana ngaran somah samodel kuring. Ari ngaran menak mah rada beda, biasana dua kecap sarta ngaran papanjangna karasa 'ngamenak'. Contona: Ahmad Suryadilaga, Ikin Wangsadireja, Usman Jayadilaga, jsb. Anu rada aneh, di daerah Subang pasisian kuring kungsi manggihan jelema ngaranna Runtah, Kecot, jeung Panto. Disebut aneh teh sabab kecap-kecap eta mah teu ilahar dipake ngaran jelema ku urang Sunda. Nu leuwih aneh aya babaturan urang Batak tapi ngaranna Asep.
Husus dina sitem ngaran urang Sunda, memang euweuh pola anu jelas, tapi leuwih neueul dina sual rasa. Ngaran Encuy, Ocid, Icih, atawa Wangsadireja ampir bisa dipastikeun lemburna aya di tatar Pasundan. Najan kitu, ayeuna mah geus rada hese neguh bibit buit jelema tina ngaran. Proses akulturasi antar etnis/bangsa nyababkeun leyurna konsep ngaran lokal. Urang Sunda geus loba anu ngaranna memper-memper urang deungeun, contona Billy, Dandy, Rita, Nadya jeung sajabana.
Proses modernisasi, kamajuan teknologi komunikasi, jigana mangrupa sawatara hal anu nyababkeun ngeserna sistem ngaran. Ngaran-ngaran samodel Oding, Ikin, Emod, Icih upamana geus arang dipake ku urang Sunda generasi kiwari, kasilih ku ngaran-ngaran anu kesanna modern saperti: Billy, Nancy, Sony jeung sajabana. Ku kituna kiwari jadi beuki hese pikeun neguh asal-usul jelema ngandelkeun tina ngaranna wungkul.
Padahal lamun ditengetan, ngaran-ngaran Sunda baheula sabenerna ngandung 'homophone' (sasaruaan sora) jeung kosakata dina basa Inggris:
- Empud - food
- Engkar - car
- Dayat - diet
- Ono - oh no!
- Parti - party
- Emud - mood
- Bakri - bakery
- Oyeh - oh yeah!
- Endang - dunk
- Endring - drink
- Mumun - moon
- Enti - tea
- Agus - goose
- Asep - chef
- Entis - tease
- Oot - OOT (out of topic)
- Eros - rose
- Imas - must
- Mamad - mud
- Madi - muddy
- Gopar - go far
- Neni - nanny
Percanten? Ah ulah nu ieu mah. Kuringna keur hayang ngacapruk :) Nyanggakeun....
Hak Cipta ditangtayungan ku undang-undang. Salira diwenangkeun nyutat ieu tulisan - boh sapalih atanapi sagemblengna - kalawan sarat kedah nyerat ngaran nu nulis sareng live link (tumbu anu tiasa di-klik) ka SundaBlog. Mugi janten perhatosan.
Manawi kalandep, mangga tingali seratan sanesna:


text:
Kebon Kalapa di Pakidulan
Pileuleuyan Kareta Banjar-Cijulang
Sajarah Cijulang
Kanggo urang Cijulang pituin mah, ngadangu istilah sajarah cijulang tantos emutan teh ngalayang kana “Sajarah Cijulang” anu sok diaos waktos "Ngabukutaun".
Nurutkeun Sajarawan Sunda Prof. Dr. Edi S. Ekadjati, naskah “Sajarah Cijulang” kalebet naskah sunda buhun golongan babad, diserat dina Basa Sunda nyampur jeung Basa Jawa, ngango huruf Arab Pegon. Salah sahiji kopi “Sajarah Cijulang” janten koleksi Perpustakaan Nasional nomber SD 206 B nanging ieu mah tos ditranselasi kana aksara laten. Eusina ngajerentekeun silsilah, ti ngawitan Nabi Adam dugi ka pakolotan Cijulang; teras wae ngalalakon Aki Gede jeung Nini Gede. Namina oge naskah buhun, dina “Sajarah Cijulang” antara kanyataan sareng dongeng sigana nyampur janteun hiji.


text:
Kufah
Kufah (الكوفة) mangrupa hiji dayeuh di Iraq. Manéhna perenahna 10 km di wétan laut Najaf sarta 170 km di kidul Bagdad. Diperkirakan dayeuh ieu miboga 110.000 nu nyicingan dina 2003.
Babarengan kalawan Karbala sarta Najaf, Kufah mangrupa salah sahiji ti tilu dayeuh pangpentingna di Iraq pikeun golongan Syiah.Di era Khalifah Saidina Ali, puseur administrasi dipindahkan ti Madinah Al-munawarah ka Kufah. Di dieu Saidina Ali maot alatan tikaman pedang Ibnu Muljam.Astana Saidina Ali bin Abi Talib ogé aya di Najaf. Nurutkeun katerangan warga Iraq saurang pilot MAS, Astana kasebut amat diyakini ku nu nyicingan Syiah. Wewengkon pekuburan amat lega sarta diyakini mangrupa perkuburan anu panglegana di dunya.


text:
Pager
Pager nyaéta jajaran awi, kai atawa beusi jeung salianna ti éta anu disaruakeun luhurna dina wates pakarangan, kebon atawa taman pikeun ciri jeung supaya ulah aya anu arasup kitu baé. [1]
Harti kata pager kapanggih ogé dina terjemahan kecap “suk” (nu disusun ku huruf-huruf jeung rarangken aksara swara Ibrani: Sin-Sureq-Kaf), anu diturunkeun tina akar kecap indung SK (Samekh-Kaf).Hufur Samekh dina piktografi Ibrani kuno nyaéta gambar cucuk anu ngalambangkeun ide panyalindungan, ana pon huruf Kaf nyaéta gambar dampal leungeun anu ngalambangkeun ide pikeun nutup.[2] Gabungan éta dua gambar téh ngandung harti “pikeun nutupan anu sifatna jadi panyalindungan”.[2]
Daptar eusi
Cara Ngarawat Pager[édit | édit sumber]
Palakiah Nyingkahkeun Panarajang Rinyuh[édit | édit sumber]
pikeun nyingkahan panarajang rinyuh, pager bisa dilapisan ku cét anti rinyuh atawa kucara nyemprotkeun zat anti rinyuh sahenteuna genep bulan sakali.[3]
Sangkan Pager teu Bulukan[édit | édit sumber]
Pikeun nyingkahan panarajang jamur, nalika rék mulaskeun cét, hadéna mah kai téh dilapisan heula ku teka oil anu warnana natural.[3] Éta lapisan téh diulaskeun sabada kaina dihampelas. Iwal ti bisa ngingkahkeun panarajang jamur, ieu lapisan teak oil téh boga mangpaat pikeun ngawétkeun warna kai sangkan teu robah.[3]
Sangkan Henteu Kucel[édit | édit sumber]
Ieu hal téh alatan pger teu kaurus.[3] Tarékahna nyaéta pager kudu dipulas deui ku pulas anyat. Pikeun hasil anu sampurna mah kudu maké cara mulas anu bener.[3]
Réferénsi[édit | édit sumber]
- ↑ LBSS. 2007. Kamus Umum Basa Sunda. Bandung: Geger Sunten
- ↑ a b (id) Pagar, Gali kata alkitab dalam tinjauan tulisan ibrani kuno (diakses 24 oktober 2011)
- ↑ a b c d e (id) Rawat Pagar Kayu Agar Tetap Cantik!! (diakses tanggal 24 Oktober 2011)


text:
Wednesday, September 10, 2008
Munggaran aya kartu lebaran dina basa Sunda? Kana kitu rupina. Mangga pilarian dina situs-situs nu nyadiakeun kartu lebaran, upami teu basa Inggris, nya basa Indonesia.
Ieu mah mamanawian, manawi kamanah, manawi bahan katampi, susuganan kaanggo, nyanggakeun kartu lebaran basa Sunda. Sanes mung ukur tiasa ditoong jiga kartu ti situs-situs nu nyadiakeun kartu, nanging leres-leres tiasa kapimilik ku nu dikintun, tiasa disimpen dina komputer masing-masing, tingalieun salalawasna.
Meungpeung masih keneh aya waktos, sateuacanna mudik, mulang ka lembur, kantun diundeur, lajeng tiasa dikintunkeun nganggo email tina komputer salira.
Sakantenan ngahaturkeun wilujeng boboran siam ka sadaya nu sok ngalongokan atanapi nganjang ka SundaBlog. Sih hapunten anu kasuhun tina samudaya kaluluputan, boh anu teu karaos, sok komo deui anu karaos, rumaos seueur katuna. Mugia tawakup.
Wilujeng Boboran Siam 1429 H.
Kartu lebaran tiasa diundeur di handap ieu.
No comments:
Subscribe to: Post Comments (Atom)